Centos + nginx + php-cgi - freestuff.gr\nCentos + nginx + php-cgi\nΔημοσίευση από dva_dev » 17 Νοέμ 2010 21:34\nΕχω ένα μηχάνημα για να μαθαίνω και να κάνω τα πειράματα μου στημένο με Centos 5.5 nginx 0.8.53 php 5.3.3 (και το cgi-fcgi καθώς και spawn-fcgi για να τρέχω την php, το php-cgi συγκεκριμένα σαν fast cgi). Το μηχάνημα είναι ενημερωμένο.\nΤρέχω το php-cgi με bind στο 127.0.0.1:9000\nΕχω κάνει τις ρυθμίσεις στο nginx ώστε να στέλνει τα php scripts στο 127.0.0.1:9000\nΟ web server (nginx) τρέχει κανονικά, έχω φτιάξει και μια σελίδα να κάνει κάποια queries μέσω odbc σε ένα άλλο μηχάνημα που έχω με sql server και παίζω.\nΗ php σελίδα μου κάνει refresh (και query στη βάση για να δείξει τα αποτελέσματα) κάθε 1 sec.\nΗ php σελίδα (και το php-cgi) τρέχει κανονικά για λίγη ώρα, δεν ξέρω πόσο ακριβώς αλλά με 4 browsers να τρέχουν τη σελίδα και αυτόματα refresh ανά 1 sec, υπολόγισα περίπου στα 10-15 λεπτά. Μετά από αυτό το χρονικό διάστημα, crashάρει το php-cgi (όχι o nginx, αυτός συνεχίζει και δείχνει κανονικά τις html σελίδες, όπως και τις asp που τις προωθεί σε άλλον web server, ούτε έχει πρόβλημα ο sql server, αφού και οι asp σελίδες τον ίδιο sql server χρησιμοποιούν).\nΤο πρόβλημα δηλαδή εντοπίστηκε πως είναι στο php-cgi όταν τρέχει σαν fast-cgi.\nΕχει αντιμετωπίσει κανείς κάτι ανάλογο; Το έχει ξεπεράσει;\nΜήπως θα μπορούσε να φταίει ο odbc driver (freetds) που χρησιμοποιώ για να κάνω connect στον sql server; Η όλη υπόθεση το ξέρω πως είναι μυρίστε νύχια, αλλά έχω στερέψει από ιδέες.\nΔεν έχω δοκιμάσει ακόμα να στήσω παρόμοιο περιβάλλον (nginx-php-fastcgi) σε windows, για να δω εκεί τη συμπεριφορά και να αποκλείσω ή να κινηθώ προς τον odbc driver.\nΔημοσίευση από gvre » 17 Νοέμ 2010 21:52\nΞαναδοκίμασε χωρίς να κάνεις connect με τον sql server. Δοκιμές μπορείς να κάνει με το ab.\nΔημοσίευση από nbc » 17 Νοέμ 2010 22:47\nΓιατί spawn-fcgi? Έχει ουσιαστικά εγκαταλειφθεί εδώ και ~2 χρόνια, και ο λόγος είναι προβλήματα όπως αυτό που αναφέρεις, δηλαδή προβληματική χρήση μνήμης.\nΗ εναλλακτική λύση είναι το PHP-FPM. Το συστήνει ο Igor Sysoev (nginx), η PHP (μιας και συνοδεύει το PHP 5.3.3 core), και όσοι έχουν δοκιμάσει και τα δύο.\nΘα ήταν ενδιαφέρον να το τεστάρεις στο συγκεκριμένο setup, και να μας πεις αν όντως λύνεται το πρόβλημα.\nΔημοσίευση από dva_dev » 18 Νοέμ 2010 06:55\nΔοκίμασα χωρίς connect στον sql server, και το αποτέλεσμα είναι το ίδιο. Θα δοκιμάσω και με php-fpm και θα σας ενημερώσω.\nΔημοσίευση από CyberCr33p » 18 Νοέμ 2010 11:53\nΤο spawn-fcgi δεν έχει πρόβλημα με τη χρήση μνήμης απλά δεν υποστηρίζει adaptive swapping, δηλαδή να δημιουργούνται περισσότερα php processes όταν χρειάζεται. Έτσι για παράδειγμα εάν ένα site έχει πολύ κίνηση ή εάν για να εκτελεστεί ένα php script χρειάζεται πολύ ώρα και τρέχεις λίγα php processes τότε φαίνεται σαν να κολλάει γιατί περιμένει να εκτελεστούν τα προηγούμενα requests.\nΜε το php-fpm εκτελούνται νέα processes όταν απαιτείται. Για παράδειγμα μπορείς να το ρυθμίσεις να τρέχει 5 php processes και εαν χρειαστεί να δημιουργεί και άλλα.\nΔημοσίευση από dva_dev » 18 Νοέμ 2010 15:10\nΗ φάση είναι ότι σε windows 2003 iis6 και fastcgi php 5.2.14 παίζει κανονικά χωρίς πρόβλημα.\nΜε apache στο centos μου αρνείται πεισματικά να κάνει connect στη βάση.\nΔεν είμαι πλεονέκτης (ακόμα) να θέλω πολλά processes, ένα αλλά να τρέχει και να μην με παιδεύει...\nΔημοσίευση από gvre » 18 Νοέμ 2010 15:18\nΤελικά τι χρησιμοποιείς; Apache ή nginx;\nΔημοσίευση από dva_dev » 18 Νοέμ 2010 16:33\nΤο πρόβλημα που θέλω να λύσω είναι με τον nginx και την php που σκάει όταν τρέχει σαν fastcgi.\nΤα άλλα είναι συγκριτικές δοκιμές.\nΜε php-fpm (php 5.2.14) φαίνεται να παίζει χωρίς κρασαρίσματα και περίεργα βίτσια.


www.thetimes.gr - Πώς θα σταματήσουμε τον επόμενο μαζικό δολοφόνο\nΠώς θα σταματήσουμε τον επόμενο μαζικό δολοφόνο\nTuesday, 07 November 2017 15:29\nΥπάρχουν πολλές αναπάντητες ερωτήσεις σχετικά με τον άνδρα που πυροβόλησε και σκότωσε τουλάχιστον 26 άτομα σε εκκλησία του Σάδερλαντ Σπρινγκς στο Τέξας την Κυριακή. Τις επόμενες ημέρες θα προκύψουν περισσότερα γεγονότα. Αλλά η πιο συνηθισμένη ερώτηση - θα μπορούσε να γίνει κάτι για να τον σταματήσει; - θα είναι επίσης η πιο δύσκολη να απαντηθεί, η πιο έντονα συζητημένη και η πιο άσχετη για τη δημόσια πολιτική.\nΕάν ο στόχος είναι να σταματήσουμε τις μελλοντικές δολοφονίες - και πρέπει να είναι - η σωστή ερώτηση είναι απλή: Ποια μέτρα μπορούν να ληφθούν για να μειωθεί η πιθανότητά τους; Τίποτα δεν μπορεί να αλλάξει αυτό που συνέβη και κανένας νόμος δεν μπορεί να σταματήσει κάθε φονικό τρελό. Αλλά εξετάζοντας τα δεδομένα και τα αποδεικτικά στοιχεία, υπάρχουν τρόποι να αυξηθούν οι πιθανότητες να αποτραπούν μελλοντικά σχέδια και να μετριαστεί η βλάβη που επιφέρουν όσα επιτυγχάνουν.\nΑυτός είναι ο λόγος για τον οποίο το Κογκρέσο απαγόρευσε πλήρως τα αυτόματα τυφέκια, για παράδειγμα, και δημιούργησε το Εθνικό Σύστημα Έλεγχου Ιστορικού. Και τα δύο έχουν σώσει αμέτρητες ζωές.\nΤο πρόβλημα είναι ότι, κάθε φορά που συμβαίνει ένα τέτοιο μαζικό χτύπημα, οι εκλεγμένοι αξιωματούχοι που φοβούνται το λόμπι των όπλων προσποιούνται ότι δεν μπορεί να γίνει τίποτα περισσότερο. Προσφέρουν προσευχές και γενικολογίες που ξεχνιούνται γρήγορα, αντί να δουλέψουν για να θεσπίσουν πολιτικές που θα βοηθήσουν στην υπεράσπιση ενός έθνους που είναι συνεχώς υπό επίθεση από την όχι τόσο καλά ρυθμισμένη πολιτοφυλακή του.\nΟι αμερικανοί δεν χρειάζονται άλλη μία συζήτηση για τον «έλεγχο των όπλων». Αυτό που χρειάζεται είναι μια ψύχραιμη συζήτηση σχετικά με συγκεκριμένες πολιτικές που μπορούν να σώσουν ζωές.\nΓια παράδειγμα, ο σκοπευτής του Σάδερλαντ Σπρινγκς καταδικάστηκε για ενδοοικογενειακή βία και έλαβε ποινή ενός έτους. Εάν είναι αλήθεια, αυτό θα έπρεπε τον είχε αποκλείσει από το να περάσει έναν έλεγχο ιστορικού, αλλά δεν το έκανε. Ανακαλύπτοντας τι πήγε στραβά - και διορθώνοντάς το - μπορεί να βοηθήσει να σταματήσουν οι μελλοντικοί δολοφόνοι.\nΜετά τη σφαγή στο Virginia Tech το 2007, το Κογκρέσο πέρασε και ο πρόεδρος Τζορτζ Μπους υπέγραψε νόμο με στόχο να καταγράφονται τα αρχεία ψυχικής υγείας στο ιστορικό. Ωστόσο, εξακολουθούν να υπάρχουν κενά. Το μαζικό χτύπημα της Κυριακής υπογραμμίζει και πάλι πως ένα λειτουργικό σύστημα ελέγχου ιστορικού είναι τόσο διαχειριστικό ζήτημα όσο και πολιτικό.\nΗ σφαγή της Κυριακής πρέπει επίσης να παρακινήσει τους εκλεγμένους αξιωματούχους να εξετάσουν δύο γεγονότα: Το ένα, ότι οι μαζικοί πυροβολισμοί συχνά διαπράττονται από εγχώριους κακοποιούς. Και το δεύτερο, ότι σε πολιτείες όπου απαιτούνται έλεγχοι ιστορικού για όλες τις πωλήσεις όπλων, σε αντίθεση με τις πολιτείες όπου απαιτείται μόνο από τους εγγεγραμμένους αντιπροσώπους όπλων, 47 τοις εκατό λιγότερες γυναίκες δολοφονούνται από τους συντρόφους τους.\nΟι αμερικανοί δεν εκλέγουν τους εκπροσώπους τους για να προσεύχονται για αυτούς, ούτε για να γονατίζουν στον βωμό του λόμπι των όπλων. Όμως, έως ότου οι ψηφοφόροι ζητήσουν μια πιο ενεργή και επείγουσα απάντηση από την Ουάσινγκτον και τις πολιτειακές πρωτεύουσες, νεκρώσιμες καμπάνες από μαζικές δολοφονίες θα συνεχίσουν να αντηχούν σε όλη τη χώρα.\nMore in this category: « Πολυτελή διαμερίσματα σε πρώην θέρετρο των Ναζί Ο πρόεδρος που τουιτάρει πιο γρήγορα κι από τη σκιά του βρίσκεται πίσω από το «Μεγάλο Σινικό Ηλεκτρονικό Τείχος» »


Όλα όσα δεν ξέρεις για τους πρωταγωνιστές της παράστασης "Ψύλλοι στα αφτιά"! Μπήκαμε στα καμαρίνια! - Tlife.gr\nΝομίζω πως πάνω - κάτω κι εγώ κάπως έτσι θα αντιδρούσα, αλλά με τρόπο πιο σύγχρονο, δηλαδή αντί να του στείλω ένα ανώνυμο γράμμα, θα του έστελνα ένα ανώνυμο sms για να δω αν θα τσιμπήσει. Είναι πανέξυπνο το κόλπο που χρησιμοποιεί ο Φευντώ και μάλλον διαχρονικό, απλώς τώρα μπορείς να εκμεταλλευτείς και τη σύγχρονη τεχνολογία. Του βάζεις κι έναν κοριό στο κινητό, στο αυτοκίνητο - μου τα ‘χουν πει, δεν τα έχω κάνει (ακόμα...)\nΌπως κάθε χρόνο: με πολλές παραστάσεις, περισσότερες από το κανονικό, πολύ φαγητό και πολύ κουράγιο για να συνδυαστούν τα δυο προηγούμενα. Άντε να τρέχεις πάνω - κάτω (γιατί έχει πολύ τρέξιμο η συγκεκριμένη παράσταση) και να μην έχεις χωνέψει ακόμα τη γαλοπούλα!\nΕίναι ένας πολύ ωραίος ρόλος αυτός ο διπλός ρόλος που έχω. Πρόκειται για δυο εντελώς διαφορετικούς ανθρώπους που μοιάζουν όμως σαν δυο σταγόνες νερό και εκεί στηρίζεται η φάρσα του Faydeau. Ο ένας είναι μεγαλοαστός και ο άλλος θυρωρός - χαμάλης σε ένα ξενοδοχείο αμφιβόλου ηθικής. Είναι ένας κλασικός ρόλος και χαίρομαι που τον κάνω και με αυτές τις συνθήκες: την απόδοση του Πετρόπουλου, τη σκηνοθεσία του Κακλέα και τα σκηνικά του Παντελιδάκη, αλλά και τους εξαιρετικούς ηθοποιούς.\nΕπιμέλεια κειμένου - συνεντεύξεις: Νατάσσα Στρόβιλα


Λαμία: Τι έδειξαν οι δειγματοληψίες σε οδό Φιλίας, Κέντρο και Γαλανέικα\nΔημοσιεύτηκε: Σάββατο, 24 Ιουλίου 2021 08:04\nΈνας ακόμη εμβολιασμένος επέστρεψε θετικός από τις διακοπές…\nΙκανοποιητική ήταν για μία ακόμη φορά η συμμετοχή του κόσμου στις δειγματοληψίες των ΚΟΜΥ του ΕΟΔΥ.\nΤην Παρασκευή 23 Ιουλίου 2021 τα rapid tests έγιναν σε τρία σημεία εκ των οποίων το ένα στο καινούριο χώρο στο δημοτικό πάρκινγκ των Γαλανέικων στη συμβολή των οδών Αλύτρωτων Πατρίδων και Αγίας Παρασκευής.\nΕκεί έγιναν οι λιγότερες δειγματοληψίες 36 χωρίς να βρεθεί κανένα θετικό.\nΔεν ήταν όμως όλα αρνητικά τα τεστ στις υπόλοιπες δύο δράσεις και συγκεκριμένα:\nΣτην οδό Φιλίας δίπλα στις εγκαταστάσεις της Πανελλήνιας Έκθεσης Λαμίας, πραγματοποιήθηκαν 255 τεστ και βρέθηκαν τρία (3) θετικά (ποσοστό θετικότητας 1,18%). Πρόκειται για νεαρά άτομα, εκ των οποίων τα δύο δεν είχαν καθόλου συμπτώματα και το τρίτο ήταν στο πλαίσιο ενδοοικογενειακής μετάδοσης με ήπια εικόνα νόσησης.\n163 τεστ έγιναν στην πλατεία Ελευθερίας και είχαμε και εδώ ένα (1) θετικό (0,61%). Εδώ πρόκειται για εργαζόμενο σε υγειονομική υπηρεσία πλήρως εμβολιασμένος ο οποίος επέστρεψε από διακοπές ευρισκόμενος σε κανονική άδεια. Ήπια τα συμπτώματα που εκδήλωσε ωστόσο θα ακολουθηθεί το πρωτόκολλο του ΕΟΔΥ.\nΟι δειγματοληψίες θα συνεχιστούν το Σάββατο 24 Ιουλίου με δωρεάν rapid tests στην οδό Φιλίας από τις 09:30’ έως τις 16:30’ για πεζούς και μέσα από το αυτοκίνητο.


Ακούστε το δεύτερο άλμπουμ των Morrow\nΤετάρτη, 27 Δεκέμβριος 2017 17:42\nΠριν από ενάμιση χρόνο, οι Morrow κυκλοφόρησαν το πρώτο τους άλμπουμ, 'Covenant Of Light'. Πριν από τρεις μέρες, το συγκρότημα από το Λονδίνο κυκλοφόρησε το ολοκαίνουριο 'Fallow'. Όταν το hardcore punk συναντάει το emo, όταν το crust συναντάει το thrash και όταν το post-rock συναντάει το death metal, τότε γεννιούνται άλμπουμ σαν το 'Fallow'. Με διάρκεια που πλησιάζει τα τρία τέταρτα της ώρας, το εν λόγω άλμπουμ καταφέρνει διαρκώς να εξαπολύει οργή, συναισθηματισμό και απόγνωση. Ακούστε το δυνατά.


Βεροιώτης: Παπαδοπούλου: «Οι ΑΝΕΛ και ο ΣΥΡΙΖΑ δεν ταυτίστηκαν ποτέ ιδεολογικά»\nΗ Ημαθιώτισσα εκπρόσωπος των Ανεξάρτητων Ελλήνων, Μανταλένα Παπαδοπούλου σε συνέντευξη της στην ΕΡΤ και ερωτηθείσα για τις δηλώσεις του κ. Κατσίκη σχετικά με την αναδοχή παιδιών από ομόφυλα ζευγάρια απάντησε ότι «ο τρόπος με τον οποίο εκφράστηκε ο βουλευτής μας είχε ένα προσωπικό\nχαρακτήρα. Τα επιχειρήματά του για την αναδοχή παιδιών από ομόφυλα ζευγάρια ήταν καθαρά προσωπικά. Τέτοιου είδους επιχειρήματα δεν τέθηκαν ποτέ στις συσκέψεις των οργάνων του κόμματος. Ο εισηγητής εκ μέρους των ΑΝ.ΕΛ ήταν ο Λαζαρίδης ο οποίος ανέπτυξε την επιχειρηματολογία του κόμματος για το ζήτημα, η οποία βεβαίως ήταν ενάντια στο συγκεκριμένο άρθρο του νομοσχεδίου».\nστις 5/11/2018 10:42:00 π.μ.


Έβαλαν μπουρλότο σε σπίτι επιχειρηματία στην Τάλα - Πάφος24\nΑρχική » Ειδήσεις » Έβαλαν μπουρλότο σε σπίτι επιχειρηματία στην Τάλα\nΈβαλαν μπουρλότο σε σπίτι επιχειρηματία στην Τάλα\n11 Νοεμβρίου 2017 11 Νοεμβρίου 2017\nΜεγάλες ζημιές υπέστη κατοικία επιχειρηματία στην Τάλα της Πάφου, από πυρκαγιά που ξέσπασε το βράδυ της Παρασκευής και η οποία διαπιστώθηκε ότι τέθηκε κακόβουλα.\nΗ Αστυνομία απέκλεισε τη σκηνή αμέσως μόλις η πυρκαγιά κατασβέστηκε από την Πυροσβεστική και με το πρώτο φως της ημέρας άρχισε έρευνες για εντοπισμό τεκμηρίων που θα οδηγήσουν στη σύλληψη των δραστών.\nΗ πυρκαγιά στην κατοικία στην Τάλα ξέσπασε στις 10.30μμ, ενώ η οικογένεια του ιδιοκτήτη απουσίαζε από αυτήν. Τις φλόγες στο σπίτι αντελήφθησαν περίοικοι που ειδοποίησαν την Πυροσβεστική, δυο οχήματα της οποίας έσπευσαν στη σκηνή και κατάφεραν να κατασβέσουν τη φωτιά η οποία στο μεταξύ προκάλεσε μεγάλες ζημιές στο εσωτερικό της κατοικίας.\nΑπό τις πρώτες εξετάσεις επιβεβαιώθηκε ότι η πυρκαγιά τέθηκε κακόβουλα. Στη σκηνή εντοπίστηκαν πλαστικά δοχεία με ίχνη εύφλεκτης ύλης, με την οποία οι δράστες περιέλουσαν το εσωτερικό της κατοικίας, αφού όπως διαπιστώθηκε πρώτα μπήκαν στο σπίτι παραβιάζοντας μια από τις εισόδους.\n← Ανεβαίνουν οι τιμές των ακινήτων στην Πάφο\nΚαθαρή νίκη για Παφιακό χθες βράδυ →


Με τη βοήθεια της λίγκας ο Ηρακλής - Onsports.gr\nΡούλα Κεφάκη 11 Σεπτεμβρίου 2011, 22:22\nΜε τη βοήθεια της λίγκας ο Ηρακλής\nΈχοντας τη συνδρομή της ΕΣΑΠ, ο Ηρακλής ελπίζει ότι η έναρξη της νέας σεζόν θα τον βρει στο γήπεδο και όχι στον... πάγκο.\nΤη βοήθεια της ΕΣΑΠ, στην προσπάθειά του να αποκτήσει ΑΦΜ για να μπορέσει να αγωνιστεί κανονικά στο επόμενο πρωτάθλημα, έχει ο Ηρακλής.\nΌπως δήλωσε στο Onsports ο πρόεδρος της Ένωσης, Παντελής Ταρνατόρος, η λίγκα από την πλευρά της κάνει ό,τι μπορεί για να βρεθεί λύση στο δύσκολο πρόβλημα των Θεσσαλονικέων:\n«Ο Ηρακλής ζήτησε τη συνδρομή μας και προσπαθούμε από την πλευρά μας να κάνουμε ό,τι μπορούμε. Ζητήσαμε διορία από την Επιτροπή Επαγγελματικού Αθλητισμού μέχρι τις 19 του μήνα, κάτι που ισχύει για όλες τις ομάδες της Α1. Ελπίζουμε μέχρι τότε το τμήμα να αποκτήσει αυτόνομο ΑΦΜ, όπως άλλωστε προβλέπει και ο νόμος.\nΔυστυχώς σε αυτή την κατάσταση δεν υπάρχει μέση λύση, δεν υπάρχει γκρίζο. Μόνο μαύρο ή άσπρο. Κάνουμε μεγάλες προσπάθειες να εξηγήσουμε την κατάσταση στο Υπουργείο Οικονομικών. Αυτή τη στιγμή το βόλεϊ του Ηρακλή πληρώνει τις αμαρτίες του Ερασιτέχνη. Είμαι αισιόδοξος ότι στο τέλος τα πράγματα θα πάνε καλά».


Με ολλανδό οπλαρχηγό και βάσκο φιλέλληνα... | Protagon.gr\nΕξαλλοι πανηγυρισμοί στα αποδυτήρια της Εθνικής για το 1-1 με την Ισπανία | INTIME/ΜΑΤΘΑΙΟΣ ΓΙΩΡΓΟΣ\nΜε ολλανδό οπλαρχηγό και βάσκο φιλέλληνα…\nΜια σπουδαία μέρα για τον Ελληνισμό ολοκληρώθηκε με έναν απρόσμενο άθλο της Εθνικής μας ομάδας στη Γρανάδα. Το ταξίδι προς το Παγκόσμιο Κύπελλο του Κατάρ άρχισε με τους καλύτερους οιωνούς. Ενα αντίστοιχο ματς με τους Ισπανούς, το 2003 στη Σαραγόσα, υπήρξε η αφετηρία μιας ονειρεμένης 12ετίας\nSportscaster 26 Μαρτίου 2021, 11:40\nΕξαλλοι πανηγυρισμοί στα αποδυτήρια της Εθνικής για το 1-1 με την Ισπανία\nΟ Ινίγκο Μαρτίνεθ, που έχει μπει στο παιχνίδι στη θέση του τραυματία Σέρχιο Ράμος, διώχνει καθαρά την μπάλα από την περιοχή των Ισπανών, όμως για κάποιον ακατανόητο λόγο μένει με το πόδι προτεταμένο. Οι τάπες του παπουτσιού του βρίσκουν το γόνατο του Γιώργου Μασούρα, που δεν έχει προλάβει να… φρενάρει, και ο ιταλός διαιτητής, Μάρκο Γκουίντα, αφού αμφιταλαντεύεται για ελάχιστα δευτερόλεπτα, «σφυρίζει» πέναλτι. Ο Τάσος Μπακασέτας στήνει την μπάλα στην «άσπρη βούλα» και ξετυλίγει το «δώρο» του… φιλέλληνα βάσκου αμυντικού: 1-1 στο 56′.\nΑλλον τρόπο να σκοράρουμε, δεν είχαμε. Η Εθνική Ελλάδας κίνησε για το Παγκόσμιο Κύπελλο του Κατάρ (2022) με την Τύχη να της χαμογελά, όμως αυτός ο απρόσμενος άθλος της δεν ήταν διόλου τυχαίος. Ναι, οι Ισπανοί μας πίεσαν ασφυκτικά επί 96 λεπτά: με 80% κατοχή μπάλας, 867 εύστοχες πάσες και 92% ευστοχία στις μεταβιβάσεις. Αλλά αυτή η (αναμενόμενη) πολιορκία δεν τους απέφερε παρά μόνο δύο τελικές προσπάθειες προς την ελληνική εστία. Το σχέδιο του Τζον φαν’τ Σιπ ήταν τόσο τέλειο, και οι έλληνες διεθνείς το εφάρμοσαν με τέτοια επιτυχία, ώστε θα μπορούσαμε να πάρουμε την ισοπαλία… και χωρίς τερματοφύλακα. Σε ένα γήπεδο που… έγερνε επικίνδυνα, ο Οδυσσέας Βλαχοδήμος χρειάστηκε να επέμβει μόνο μια φορά, σε κοντινή κεφαλιά του Μοράτα (που ήταν και ο σκόρερ του μοναδικού τέρματος των «Φούριας Ρόχας»).\nΠρόκειται για ένα μικρό ποδοσφαιρικό θαύμα, απέναντι στην ομάδα που στις 17 του περασμένου Νοεμβρίου διέλυσε τη Γερμανία (6-0) σε αγώνα για το Nations League. Η Ισπανία βρίσκεται στο Νο 6 της παγκόσμιας κατάταξης, ενώ η Ελλάδα… 47 θέσεις πιο κάτω. Είναι αήττητη σε προκριματική φάση Παγκοσμίου Κυπέλλου ή Euro εδώ και 18 χρόνια. Ειδικά σε προκριματικούς Μουντιάλ, από το 1993. Δηλαδή, στα έξι τελευταία τουρνουά. Τότε, στο δρόμο προς το Μουντιάλ της Αμερικής την είχε νικήσει η Δανία. Εκτοτε, μετρά 50 νίκες και 14 ισοπαλίες, μαζί με τη χθεσινή. Την τελευταία εικοσαετία κατέκτησε δύο Ευρωπαϊκά Πρωταθλήματα (2008, 2012) και ένα Παγκόσμιο Κύπελλο (2010).\nΙσως κρίνει πολλά, ίσως και τίποτα, αυτός ο βαθμός. Αλλά το ζητούμενο για την Εθνική δεν είναι μόνον η πρόκριση στην τελική φάση του Κατάρ. Είναι, πρωτίστως, να επανέλθει στο φυσιολογικό της μέγεθος. Που, βεβαίως, δεν είναι της πρωταθλήτριας Ευρώπης -αυτά μια φορά στον αιώνα γίνονται-, αλλά ούτε και της μονίμως απούσας από τις μεγάλες διοργανώσεις. Από ένα αντίστοιχο ματς, στις 7 Ιουνίου του 2003 στη Σαραγόσα, είχε αρχίσει η θριαμβευτική πορεία της Ελλάδας προς την κατάκτηση του Euro 2004, με εκείνο το αλησμόνητο γκολ του Στέλιου Γιαννακόπουλου που έριξε στο καναβάτσο την εθνική Ισπανίας του Ραούλ, του Μοριέντες, του Πουγιόλ, του Ραούλ Μπράβο, του Μίτσελ Σαλγάδο και του Κασίγιας. Εκείνη η επιτυχία κράτησε τον Οτο Ρεχάγκελ στη θέση του, χάρισε στους -τότε- διεθνείς μας αυτοπεποίθηση, αλλά και πίστη στο πλάνο του προπονητή, και αποτέλεσε την αφετηρία μιας ονειρεμένης 12ετίας. Μακάρι, η ιστορία να επαναληφθεί.\nΤην Εθνική της μεγάλης δόξας, του Οτο και -μετέπειτα- του Σάντος, την πρόλαβαν, ο Τζαβέλλας, ο Φορτούνης, ο Σταφυλίδης και ο Μαυρίας. Ολοι οι υπόλοιποι από τους σημερινούς διεθνείς μας, έχουν γνωρίσει μόνο την παρακμή της «γαλανόλευκης»: δύο αποκλεισμούς σε Euro, έναν αποκλεισμό σε Μουντιάλ και δύο αποτυχίες στη Λίγκα των Εθνών. Ακόμη χειρότερα, βίωσαν ταπεινώσεις που κανείς δεν μπορούσε να φανταστεί, από χώρες – κουκίδες του ευρωπαϊκού χάρτη. Το χθεσινό αποτέλεσμα, ίσως το πιο περήφανο μετά το Μουντιάλ του 2014, θα τους βοηθήσει να πιστέψουν στον κοινό σκοπό. Να γίνουν ΟΜΑΔΑ, όπως τότε. Πράγμα που (φαίνεται πως) έχει, ήδη, αρχίσει να συμβαίνει, αν κρίνει κανείς από τις αντιδράσεις των αναπληρωματικών μετά τη λήξη του αγώνα στη Γρανάδα.\nΘα βοηθήσει και τον προπονητή να δουλέψει απερίσπαστος και να αποφύγει την άδικη κριτική. Οπως, για παράδειγμα, οτι δεν μπορεί να διδάξει τίποτα άλλο από το (αφελές) ολλανδικό στιλ παιχνιδιού, ενώ όλοι οι θρίαμβοι της Εθνικής μας σε αυτόν τον αιώνα βασίστηκαν στην άμυνα. Ο Φαν’τ Σιπ έπαιξε χθες ένα «4-6-0», με… σέντερ-φορ τον Μπακασέτα, κρατώντας τους Ισπανούς μακριά από την ελληνική περιοχή με τρόπο που θα ζήλευαν οι «μετρ» του 1-0, δηλαδή ο Ρεχάγκελ και ο Σάντος. Απέδειξε οτι δεν έχει εμμονές, και οτι μπορεί να προσαρμόσει την τακτική του στις ιδιαιτερότητες κάθε αγώνα.\nΥπάρχουν, βεβαίως, πολλά προβλήματα που πρέπει να λυθούν. Η Εθνική μας αγωνίζεται χωρίς τους τρεις παγκόσμιας κλάσης στόπερ της (Μανωλάς, Παπασταθόπουλος, Σιόβας), που, δυστυχώς, προτίμησαν να ασκούν κριτική, αντί να παίζουν μπάλα. Εχει έλλειμμα στις θέσεις «6» και «8». Κάποιοι παίκτες της είναι άπειροι, ενώ κάποιοι άλλοι δεν χρησιμοποιούνται τακτικά στους συλλόγους τους, ώστε να έχουν ρυθμό (Τσιμίκας, Λημνιός, Μπακάκης). Αλλά μόνον οι μονίμως ανικανοποίητοι δεν μπορούν να δουν την πρόοδο που έχει σημειωθεί, επί Σκίμπε και, τώρα, επί φαν’τ Σιπ. Η ωρίμανση μιας ομάδας είναι αναπόφευκτη ποδοσφαιρική διαδικασία. Αλλά μπροστά στη βιασύνη μας για διακρίσεις, τείνουμε να το ξεχνάμε.\nΤην Τετάρτη υποδεχόμαστε στην Τούμπα τη Γεωργία (που ηττήθηκε από τη Σουηδία του Ζλάταν Ιμπραΐμοβιτς με 1-0), σε ένα ματς με εντελώς διαφορετικές απαιτήσεις από το χθεσινό. Αυτή τη φορά, η Εθνική μας θα βαθμολογηθεί και στη δημιουργία. Εάν περάσει το «τεστ», θα κάνει τους Ελληνες να πιστέψουν, πάλι, σε αυτή.\nΠέντε χρόνια χωρίς τον Κρόιφ\nΤο 2021 του Λιονέλ Μέσι\nΗ «Κυρία» δεν μπορεί χωρίς τον Κριστιάνο\nΠίτερ Λόριμερ: Το χελιδόνι που έφερε την Ανοιξη στη Λιντς


10 ταξιδιωτικοί προορισμοί που οι τουρίστες ξεχνούν που βρίσκονται | Τι λες τώρα;\nHome \_ ταξίδια \_ 10 ταξιδιωτικοί προορισμοί που οι τουρίστες ξεχνούν που βρίσκονται\nKaterina 18 Νοεμβρίου, 2017 6:14 ΜΜ\nΈχετε βαρεθεί τους προορισμούς που σας προτείνουν τα περισσότερα ταξιδιωτικά πρακτορεία; Ψάχνετε για ένα πραγματικά ξεχωριστό και απίστευτο μέρος για να επισκεφθείτε; Τότε, αυτά τα μέρη είναι ακριβώς αυτό που αναζητάτε.\nΔείτε παρακάτω 10 ταξιδιωτικούς προορισμού που κάνουν τους τουρίστες να ξεχνούν που βρίσκονται.\n10. Εκκλησία-τακούνι, Ταϊβάν\nAυτή η εκκλησία είναι χτισμένη στο σχέδιο ενός γυάλινου τακουνιού. Αποτελείται από 300 κομμάτια μπλε γυαλιού και το ύψος της φτάνει τα 17 μέτρα. Οι αρχιτέκτονες εμπνεύστηκαν την κατασκευή της εκκλησίας από το παραμύθι της Σταχτοπούτας.\n9. Σπα Beaujolais, Ιαπωνία\nΣτο Yunessun Spa Resort, οι επισκέπτες μπορούν να χαλαρώσουν κάνοντας σπα σε μια τεράστια μπανιέρα με κρασί μαζί με ένα μπουκάλι 3.6 μέτρων δίπλα τους. Εκτός από αυτό, οι επισκέπτες μπορούν να κάνουν σπα με σοκολάτα, κάρι ή να κάνουν μπάνιο με κόκκους καφέ.\n8. Ο Μαγικός κόσμος του Χάρι Πότερ, Φλόριντα\nΤο πάρκο διασκέδασης που είναι αφιερωμένο στον Χάρι Πότερ είναι τεράστιο. Σε αυτό το μέρος όλα τα κτίρια και οι κατασκευές είναι φτιαγμένες για να θυμίζουν την ατμόσφαιρα και την εποχή του Χάρι Πότερ.\nΜε την βοήθεια συντελεστών που εργάστηκαν στην ταινία και της ίδιας της Τζ. Κ. Ρόουλινγκ το πάρκο μοιάζει πολύ ρεαλιστικό. Η ακρίβεια της ομοιότητας ακόμα και των πιο μικρών αντικειμένων θα σας εντυπωσιάσει.\n7. Ο δρόμος με τις τσίχλες, Καλιφόρνια\nΑυτός ο δρόμος φτιάχτηκε στο Σαν Λουίς Ομπίσπο το 1960. Από τότε έχει γίνει πραγματικό έργο τέχνης. Ο δρόμος αποτελείται από έναν τοίχο 5 μέτρων γεμάτο με χρησιμοποιημένες τσίχλες από τουρίστες από όλον τον κόσμο.\n6. Το πετρώδες πηγάδι, Αγγλία\nΑν βάλετε οποιοδήποτε αντικείμενο μέσα σε αυτό το φυσικό πηγάδι στο σπήλαιο της Μητέρας Σιθόν, θα αποκτήσει πέτρινη εξωτερική εμφάνιση. Το νερό σε αυτό το πηγάδι έχει μια ασυνήθιστη ποσότητα ορυκτών που εξατμίζονται και καλύπτουν την επιφάνεια κάθε αντικειμένου.\n5. Ναός Κάρνι Μάτα, Ινδία\nΑυτό το περίεργο μέρος κατοικείται από περισσότερους από 20.000 αρουραίους που θεωρούνται ιεροί. Οι αρουραίοι ονομάζονται “kabbas” και λατρεύονται από ντόπιους και τουρίστες από όλο τον κόσμο.\nΑν θέλετε να μπείτε μέσα στον ναό, θα πρέπει να βγάλετε τα παπούτσια σας.\n4. Μουσείο μαλλιών, Τουρκία\nΑυτό το μουσείο άνοιξε το 1979, όταν ένας τοπικός αγγειοπλάστης, ο Σεζ Γκαλίπ, έπρεπε να χωρίσει με την γυναίκα του. Της ζήτησε ένα αναμνηστικό για να την θυμάται και εκείνη του έδωσε μια τούφα από τα μαλλιά της. Έβαλε την τούφα από τα μαλλιά της σε έναν τοίχο στο μαγαζί του. Όταν οι πελάτες τον ρωτούσαν για τα μαλλιά στον τοίχο, τους έλεγε την ιστορία.\nΟι άλλες γυναίκες συγκινήθηκαν τόσο πολύ από την ιστορία του που άρχισαν να αφήνουν τούφες από τα μαλλιά τους στο μαγαζί του. Τότε, ο Γκαλίπ αποφάσισε να το κάνει μουσείο. Σήμερα, έχει πάνω από 16.000 τούφες μαλλιών.\n3. Κάρμενγκε, Νεμπράσκα\nΤο Κάρμενγκε αντιπροσωπεύει την αμερικανική έκδοση του Stonehenge. Δημιουργήθηκε από 38 βίντατζ αμερικάνικα αυτοκίνητα, τα οποία βάφτηκαν γκρι και τοποθετήθηκαν σε κύκλο. Ο Τζιμ Ρέιντερς, ο αρχιτέκτονας, αφιέρωσε την κατασκευή του στο θερινό ηλιοστάσιο του Ιουνίου 1987.\n2. Το Λευκό Εστιατόριο, Γεωργία\nΟι δημιουργοί του πρώτου αναποδογυρισμένου εστιατορίου στο Μπατούμι στην Γεωργία αποφάσισαν να συνδυάσουν την ευχαρίστηση και την χρησιμότητα και άνοιξαν αυτό το εστιατόριο. Εκτός από εκπληκτικό σχεδιασμό, το εστιατόριο έχει και φανταστική κουζίνα.\n1. Ο κήπος Wang Saen Suk Hell, Ταϊλάνδη\nΑν είχατε αναρωτηθεί ποτέ πως μοιάζει η κόλαση, τότε αυτός ο προορισμός είναι για εσάς. Το μέρος είναι γνωστό και ως Πάρκο Τρόμου της Ταϊλάνδης απεικονίζει εικόνες από την ερμηνεία του Βουδισμού για την κόλαση.\nΣτην είσοδο υπάρχει πινακίδα που γράφει “Καλώς ήρθατε στην κόλαση.”\nΟ Νίκος Γκάλης μπήκε στο πάνθεον του παγκόσμιου μπάσκετ


Γνωρίζετε ότι η ευρωπαϊκή βιομηχανία προσπαθεί να καλλιεργήσει γιαπωνέζικες τσιντόνιες για παρασκευή χυμών, μυρωδικών και φυτικών ινών;\nΤσιντόνια - (Chaenomeles japonica speciosa)\nΑυτή η ομάδα αποτελείται από τρεις ανθεκτικούς, φυλλοβόλους θάμνους που προέρχονται από την ανατολική Ασία, και είναι κοινά γνωστοί ως Τσιντόνιες (Χαινόμηλα). Αυτοί οι αγκαθωτοί θάμνοι είναι κατάλληλοι για ν' αναπτυχθούν πάνω σε τοίχους, σε παρτέρια (φράχτες) ή να σταθούν μόνοι τους. Οι τσιντόνιες αναπτύσσονται εύκολα και εκτιμούνται για τα κυκλικά άνθη τους, τα οποία μπορεί να έχουν χρώμα κόκκινο, ροζ, πορτοκαλί ή άσπρο και δίνουν μεγάλα αρωματικά φρούτα. Το φυτό που καλλιεργείται για τους φαγώσιμους καρπούς του είναι η τσιντόνια, η οπωροφόρα (Κυδωνιά).\nΟι τσιντόνιες καλλιεργούνται για τα άνθη τους με τα ζεστά χρώματα και την ακανθώδη, γκριζο-καφέ φυλλωσιά τους. Τα κέρινα άνθη εμφανίζονται νωρίς την άνοιξη, από τέλη Ιανουαρίου μέχρι Μάρτιο στα νότια και Μάρτιο - Απρίλιο στις βορειότερες περιοχές. Πάνω στα κλαδιά τους σχηματίζονται άνθη, που μοιάζουν στο σχήμα με τα άνθη της μηλιάς. Μερικά έχουν μόνο μία σειρά πέταλα, ενώ άλλα έχουν περισσότερες σειρές από πέταλα που επικαλύπτονται. Τα άνθη της τσιντόνιας αψηφούν τον άστατο καιρό που υπάρχει συνήθως στις αρχές της άνοιξης και μας προσφέρουν μια έκρηξη χρωμάτων που διαρκεί για εβδομάδες, πριν ανθίσουν οι υπόλοιποι ανοιξιάτικοι θάμνοι. Το χρώμα του άνθους εξαρτάται από την καλλιεργούμενη ποικιλία. Όταν οι θάμνοι είναι ανθισμένοι προσελκύουν τις μέλισσες.\nΌταν τα μπουμπούκια έχουν φουσκώσει (ενώ είναι ακόμα χειμώνας), κόψτε κλαδιά, τοποθετήστε τα σε νερό και διακοσμήσετε το εσωτερικό του σπιτιού, φτιάχνοντας μία σύνθεση που δίνει ανοιξιάτικη ατμόσφαιρα στην καρδιά του χειμώνα. Στο κλάδεμα, αφαιρέστε τα κλαδιά που διασταυρώνονται, είναι άρρωστα ή έχουν σπάσει. Η τσιντόνια δεν πρέπει να κουρεύεται ποτέ.\nΑυτός ο φυλλοβόλος, σε γενικές γραμμές απλωτός θάμνος, αναπτύσσεται παντού και φθάνει σε ύψος 2-3,5 μέτρα. Τα φύλλα του με μήκος 4 -8 εκατοστά, έχουν νωρίς την άνοιξη χρώμα χάλκινο, ενώ αργότερα αποκτούν σκούρο γυαλιστερό πράσινο χρώμα.\nΤο φθινόπωρο, οι τσιντόνιες δίνουν σκληρά πρασινοκίτρινα φρούτα, με διάμετρο περίπου 10 εκατοστά. Οι καρποί αυτοί δεν είναι καλλωπιστικοί, είναι πολύ στυφοί (αιμοστατικοί), γι' αυτό δεν είναι καλό να τρώγονται ώμοι. Έχουν όμως υψηλή περιεκτικότητα σε πηκτίνη και μπορούν να χρησιμοποιηθούν στην παρασκευή ζελέδων και γευστικών μαρμελάδων.\nΠρόσφατα η ευρωπαϊκή βιομηχανία προσπαθεί να καλλιεργήσει συστηματικά σε εντατική καλλιέργεια την γιαπωνέζικη τσιντόνια αλλά όχι για διακοσμητικούς σκοπούς.\nΟ γενικός στόχος του σχεδίου είναι να αναπτυχθούν γιαπωνέζικες τσιντόνιες (Chaenomeles japonica) σε μια ανταγωνιστική ευρωπαϊκή βιομηχανία πολυσήμαντης συγκομιδής για παρασκευή χυμών, μυρωδικών και φυτικών ινών. Επιδίωξη του σχεδίου είναι η υλοποίηση απαραίτητα θεμελιωδών και εφαρμοσμένων ερευνών στη γιαπωνέζικη τσιντόνια για να διευρυνθούν τα όρια και οι δυνατότητες εκμετάλλευσης από γεωπονική, βιολογική, τεχνολογική και οικονομική σκοπιά. Ειδικότερα, το πρόγραμμα εστιάζεται στη βιολογική εκμετάλλευση με βάση την εμπορική βιομηχανοποίηση.


Μία παρέα αγελαδοτρόφων από τη Σύρο επενδύει στη δυναμική του γκουρμέ και δικαιώνεται - Τυροκόμος\nΣε πρώτο πλάνο την κτηνοτροφική δραστηριότητα, σε ένα κατ’ εξοχήν τουριστικό περιβάλλον έρχεται να βάλει µια συγκροτηµένη οµάδα νεαρών αγελαδοτρόφων και τυροκόµων από τη Σύρο, που φιλοδοξούν να ανακτήσουν παράλληλα τη δυναµική του χαµένου έως σήµερα συνεταιριστικού ονείρου.\nΈνα εγχείρηµα που πατά πάνω σε δύο βάσεις, το ενδιαφέρον µιας νέας γενιάς ανθρώπων για επιστροφή στο αγροτικό επιχειρείν αλλά και τις καταναλωτικές προτεραιότητες που υπαγορεύει η τάση της εντοπιότητας, είναι η «τυροΣύρα». Πρόκειται για µια επιχείρηση που ξεκίνησε από τις ζυµώσεις ανάµεσα σε τρεις κτηνοτρόφους και έναν τυροκόµο, πίσω στο 2013, συγχωριανοί οι οποίοι έµειναν ξεκρέµαστοι όταν η επί δεκαετίες δραστήρια ΒΙΟΣΥΡ, έβαλε λουκέτο.\nΟ Γιάννης Περρής, γιος ενός εκ των ιδρυτών, που εντάσσεται σήµερα στο δυναµικό τυροκόµων της τυροΣύρα, περιγράφει στην Agrenda την εξέλιξη που σηµείωσε την τελευταία δεκαετία το εγχείρηµα αυτό, δείχνοντας και την κατεύθυνση που προδιαγράφεται για το µέλλον.\n«Ξεκίνησαν όλα από τους γονείς µας, µε ένα αρχικό συλλογικό κεφάλαιο 70.000 ευρώ και δυναµική 300 κιλών γάλα την ηµέρα. Πλέον διαχειριζόµαστε κοντά στον 1 τόνο και προετοιµαζόµαστε για περαιτέρω αύξηση του τονάζ» αναφέρει ο ίδιος.\nΑυστρία, Σουηδία και Βέλγιο παραλαµβάνουν πλέον αξιόλογες ποσότητες µε το ξακουστό τυρί Σαν Μιχάλη και άλλες δηµιουργίες που έχει αναπτύξει η οµάδα της δεύτερης γενιάς τυροκόµων, µε επικεφαλής τον Γιώργο Βουτσίνο, ο οποίο θήτευσε στην Γαλακτοκοµική Σχολή Ιωαννίνων προκειµένου να υπηρετήσει στο πόστο που έστησαν τα ιδρυτικά µέλη της τυροΣύρα.\nΕδραίωση στην εγχώρια αγορά και ατζέντα επενδύσεων στη Σύρο\nΤην καµένη γη που βρήκαν ο Αντώνης Περρής, ο Παντελής Ρηγούτσος, ο Αντώνης Βουτσίνος και ο Αλοΐσιος Σαργολόγος, τα ιδρυτικά µέλη της τυροΣύρα, έρχονται να γεµίσουν µε νέες επενδύσεις και υπερσύγχρονο εξοπλισµό τα παιδιά τους. Σε πρώτη φάση δροµολογείται µια επένδυση γύρω στα 150.000 ευρώ για την αγορά επιπλέον παγολεκανών, καζανιών, αντλιών και άλλων αναγκαίων µηχανηµάτων που θα επιτρέψουν την ενίσχυση της δυναµικής της τυροκοµικής µονάδας. Παράλληλα, στο πλάνο είναι και η επέκταση σε προϊόντα από κατσικίσιο γάλα, που δεν αποκλείεται να γίνουν η ναυαρχίδα των γαλακτοκοµικών προϊόντων της Ελλάδας τα επόµενα χρόνια. Στο κοµµάτι των εµπορικών συνεργασιών, τα προϊόντα της τυροΣύρα φτάνουν στα µεγάλα αστικά κέντρα της χώρας, ενώ γίνονται και συζητήσεις για είσοδο σε αλυσίδα σούπερ µάρκετ µε παρουσία σε ολόκληρη την επικράτεια.\nΠαραγωγικά, η οµάδα των αγελαδοτρόφων επιχειρεί να προσεγγίζει τους 1,5 τόνους ηµερησίως, κάτι που γίνεται τόσο µέσα από τη διαρκή βελτίωση των κτηνοτροφικών πρακτικών, όσο και µε την προσέλκυση περισσότερων κτηνοτρόφων από τα γύρω χωριά. Προς το παρόν υπάρχει συνεργασία µε 11 κτηνοτρόφους που πληρώνονται 48 λεπτά, ενώ όσοι παραδίδουν πάνω από 5 τόνους το µήνα λαµβάνουν ένα πριµ 2 λεπτών στην τιµή αυτή. Πρόκειται για τιµές 10 λεπτά πάνω από τον µέσο όρο της αγοράς. Το µέσο στήσιµο των προσαρµοσµένων στους κυκλαδίτικους ρυθµούς αγελάδων δεν υπερβαίνει τα 15 κιλά ηµερησίως, ωστόσο το τελευταίο διάστηµα η προσέγγιση των νέων κτηνοτρόφων του νησιού αποκτά χαρακτήρα «πλήρους απασχόλησης».\nΣτα όπλα που έχει στη διάθεσή της η οµάδα της τυροΣύρα είναι και η συνταγή για το τυρί Σαν Μιχάλη που έρχεται απευθείας από τον δηµιουργό, τον παλιό τυροκόµο της Βιοσυρ, Ζαννή Κοντιζά. Το προϊοντικό χαρτοφυλάκιο συµπληρώνουν τα 5 ειδών Ξινότυρα, το φρέσκο αγελαδινό βούτυρο και η ιδιαίτερη Φραγκοσυριανή, µια γραβιέρα από αγελαδινό γάλα µε προσθήκη ελάχιστου αιγοπρόβειου που ωριµάζει για τουλάχιστον τρεις µήνες.


Έχει την εμπιστοσύνη του Μάρτινς ο Τζολάκης! (photo)\nTALENTABOUT.GR | Ομάδες | Ολυμπιακός | Έχει την εμπιστοσύνη του Μάρτινς ο Τζολάκης! (photo)\nΧαίρει την εκτίμηση του Πέδρο Μάρτινς ο Τζολάκης, ο οποίος δεν επηρεάζεται καθόλου από την μεταγραφή του Κρίστινσον.\nΔΗΜΟΣΙΕΥΣΗ: 7 Ιουλίου 2020 | Talentabout.gr Team\nΕμπιστεύεται με “κλειστά” τα μάτια τον Κωνσταντίνο Τζολάκη ο Πέδρο Μάρτινς.\nΟ 17χρονος τερματοφύλακας (γεννημένος στις 8/11/2002) αποτελεί ένα ελπιδοφόρο project για τον Ολυμπιακό και ο Πορτογάλος σκοπεύει να το φέρει εις πέρας.\nΜε αφορμή την μεταγραφή του Κρίστινσον από τη Λάρισα, ο 49χρονος τεχνικός μίλησε στην κάμερα της Novasports και δήλωσε πως άπαντες στο “ερυθρόλευκο” στρατόπεδο εμπιστεύονται τον πιτσιρικά, ενώ δεν θα παίξει ρόλο στον χρόνο συμμετοχής του.\nΑυτή δεν είναι η μοναδική φορά που δείχνει την πίστη του στον Τζολάκη, καθώς τον ξεκίνησε από την ενδεκάδα στο πρώτο παιχνίδι των ημιτελικών με τον ΠΑΟΚ για το κύπελλο Ελλάδος, σε ένα αρκετά κρίσιμο ματς.\nΔιαβάζεται τώρα Ακόμη ένας... νεαρός πορτιέρο για τον Ολυμπιακό! (vid)\n“Αυτήν τη στιγμή είμαστε συγκεντρωμένοι στην ομάδα που έχουμε αυτήν τη στιγμή. Πιστεύουμε πολύ στις δυνατότητες του Τζολάκη.\nΕίναι παίκτης με μέλλον μπροστά του. Πιστεύουμε ότι θα είναι ένας από τους σημαντικούς παίκτες του Ολυμπιακού στο μέλλον”.\nΠΡΩΤΗ ΣΕΛΙΔΑ Οι αθλητικές σειρές που θα σε κάνουν να… κολλήσεις! (vids) Η καλύτερη δεύτερη φανέλα της σεζόν! (photos) Κοντά στη Μπάρτσα βρέθηκε αστέρας της Ρεάλ! (photo)\nΤο “γλυκό” γκολ του Μπαρέλα – Τρομερός Χάβερτς! (vids)\nΜε κάθε επισημότητα “Πράσινος” ο Ιωαννίδης!\nΟμάδες από δυο χώρες για νεαρό του Παναθηναϊκού! (photo)\nΗ τρίτη φανέλα της Μπάγερν είναι όνειρο! (photos)\nΠήρε 16χρονο Κύπριο… ταλεντάκι ο Ολυμπιακός!\nΑποχώρησε από τον Ολυμπιακό, μέλος της Ακαδημίας! (photo)


MOSCATO D'ASTI TENUTA DEI CIOMBΟ ΛΕΥΚΟ ΓΛΥΚΟ 750 ML - MOSCATO D ASTI | Plus4u\nΈκπτωση: 12.00 € - 6% = 11.28 €\nMOSCATO D'ASTI TENUTA DEI CIOMBΟ ΛΕΥΚΟ ΓΛΥΚΟ 750 ML\nΥπέροχο άρωμα από άνθη λουλουδιών, έντονη η ένταση και επίμονη, στην επίγευση διακρίνουμε άνθη εσπεριδοειδών. 100% από την αρωματική ποικιλία λευκό Μοσχάτο, η πλέον ιδανική ποικιλία για παραγωγή Moscato D'Asti. Ζυμώνεται σε ανοξείδωτες δεξαμενές με ελεγχόμενη θερμοκρασία για ιδανική διατήρηση των εγγενών φυσικών αρωματικών χαρακτηριστικών. Γεύση γλυκιά που βρίσκεται σε αρμονική ισορροπία με την χαμηλή σε περιεκτικότητα αλκόολη μόλις 5.5%.\nΚαταναλώνεται σε ποτήρι σαμπάνιας.\nΟι αμπελώνες βρίσκονται στην περιοχή Santo Stefano Belbo, στη ζώνη "Ciombi"\nΟργανοληπτικά χαρακτηριστικά Χρώμα ανοιχτό κίτρινο, περισσότερο ή λιγότερο έντονο ανάλογα με τη χρονιά. Μύτη εκρηκτική με αρώματα καθαρά έντονα φρουτώδη και εσπεριδοειδών. Γεύση γλυκιά που βρίσκεται σε αρμονική ισορροπία με την χαμηλή σε περιεκτικότητα αλκόολη μόλις 5.5%.\nΑμπελώνες Μέση ηλικία αμπελώνων 25 έτη, με προσανατολισμό νότιο και νότιο ανατολικό σε υψόμετρο 330 μέτρων. Παραγωγή 65 εκατόλιτρα ανά εκτάριο.\nMOSCATO D'ASTI TENUTA DEI CIOMBΟ ΛΕΥΚΟ ΓΛΥΚΟ ...\nMOSCATO D'ASTI TENUTA DEI CIOMBΟ ΛΕΥΚΟ ΓΛΥΚΟ 750 ML 142003210 TENUTA IL FALCHETTO TENUTA IL FALCHETTO MOSCATO D'ASTI TENUTA DEI CIOMBΟ ΛΕΥΚΟ ΓΛΥΚΟ 750 ML\n11.28 MOSCATO D ASTI


O Τραμπ καταγγέλει την Ε.Ε. για “σκληρή” στάση απέναντι στο Λονδίνο | CitiNews\nHome › ΚΟΣΜΟΣ › O Τραμπ καταγγέλει την Ε.Ε. για “σκληρή” στάση απέναντι στο Λονδίνο\nΚΟΣΜΟΣ Posted on 11/04/2019 —by Citinews 56\nΟ Αμερικανός πρόεδρος Ντόναλντ Τραμπ κατήγγειλε χθες Τετάρτη ότι η ΕΕ είναι «τόσο σκληρή» με τη Βρετανία, μετά τη συμφωνία στην οποία κατέληξαν οι Ευρωπαίοι ηγέτες για παράταση του Brexit έως και έξι μήνες.\n«Κρίμα που η ΕΕ είναι τόσο σκληρή με τη Βρετανία και με το Brexit», έγραψε στο Twitter ο Τραμπ.\nΣτη συνέχεια ο Αμερικανός πρόεδρος έστρεψε την προσοχή του στην εμπορική διαμάχη μεταξύ ΗΠΑ και ΕΕ λέγοντας: «Η ΕΕ είναι επίσης μια σκληρή εμπορική εταίρος με τις ΗΠΑ, αυτό θα αλλάξει».\nΈπειτα από μια τεταμένη σύνοδο στις Βρυξέλλες το Λονδίνο έλαβε μια «ευέλικτη παράταση» της ημερομηνίας του Brexit ως τις 31 Οκτωβρίου. Ωστόσο στη διάρκεια της συνόδου ο Γάλλος πρόεδρος Εμανουέλ Μακρόν τάχθηκε κατά μιας μεγάλης αναβολής του Brexit, ενώ οι περισσότεροι άλλοι Ευρωπαίοι ηγέτες ήταν διατεθειμένοι να συμφωνήσουν σε κάτι τέτοιο.\nΦωτογραφήθηκε για πρώτη φορά μαύρη τρύπα – με ελληνική συμμετοχή το επιστημονικό επίτευγμα\nΕγκρίθηκε η συμφωνία του Brexit αλλά η κυβέρνηση της Μέϊ φυλλοροεί λόγω παραιτήσεων των υπουργών της!\n12μηνη παράταση στο Brexit προτείνει ο Τουσκ\nΚυβερνητική κρίση στη Μ. Βρετανία – παραιτήθηκε ο αρμόδιος υπουργός για το Brexit\n“Δεν υπάρχει καμία καλύτερη συμφωνία” δηλώνει η Μέι για το Brexit\nΟλοκληρώνονται οι διαγπραματεύσεις για το Brexit\nΜ. Βρετανία: Η πιο κρίσιμη ψηφοφορία για το Brexit\nΑκύρωσε την ψηφοφορία στη Βουλή για το Brexit η Τερέζα Μέϊ!\nBrexit: Δεν μπορείτε να φύγετε από το σπίτι μας και να κρατήσετε το… κλειδί, λέει στη Βρετανία ο αντιπρόεδρος της Κομισιόν\nΣτις 15/1 η κρίσιμη ψηφοφορία για το Brexit\nBrexit: Παράταση μέχρι τις 22 Μαΐου συμφώνησαν οι Ευρωπαίοι\nΠιθανή παράταση του Brexit έως το 2021!\nΜ. Βρετανία: προς έγκριση από τη Βουλή των Κοινοτήτων η συμφωνία για το Brexit\nΣε βαθιά κρίση η κυβέρνηση στη Μ. Βρετανία – παραιτήθηκε και ο υπουργός εξωτερικών\nΣε άτακτο Brexit πάει η Μ. Βρετανία!\nΤέλος στη βασανιστική θητεία της Τερέζα Μέι\nΣε ελεύθερη πτώση η Στερλίνα\nΈνα ακόμη βήμα προς το άτακτο Brexit – απορρίφθηκαν οι 8 εναλλακτικές από το κοινοβούλιο\nΜ. Βρετανία: Αντιδράσεις στην απόφαση του προέδρου της Βουλής των Κοινοτήτων για το ενδεχόμενο τρίτης ψηφοφορίας για το Brexit\nΓερμανία: 100.000 θέσεις εργασίας κινδυνεύουν λόγω Brexit\nΜ. Βρετανία: “πριονίζουν” τις εξουσίες της Mέι για το Brexit\nΝέα ήττα της Μέϊ – λιγοστεύουν οι πιθανότητες συμφωνίας έως τις 29 Μαρτίου\nΛύσεις έως την Πρωτοχρονιά για το Brexit\nO Σαλβίνι προτείνει σκληρό Brexit στην Τερέζα Μέϊ!\nΚριτική (και) για το «σχέδιο B» για το Brexit δέχθηκε η Μέι\nΧ. Μάας: η Γερμανία θετική στην επαναδιαπραγμάτευση του Brexit


The Voice Of Greece - Blind Auditions | Hit Channel\nΑρχική Ετικέτες The Voice Of Greece – Blind Auditions\nΕιδήσεις: The Voice Of Greece – Blind Auditions\n«The Voice»: Τα highlights από το 13o Blind Audition (vids)\nΜουσικά Νέα Hit Channel - Νοέ 1, 2018\nΠοια νέα ταλέντα κατάφεραν και κέρδισαν την πρόκριση στα Battles του «The Voice of Greece»; Το 13ο επεισόδιο των Blind Auditions για το «The Voice of...\n«The Voice»: Όσα έγιναν στο 12ο Blind Audition (vids)\nΜουσικά Νέα Hit Channel - Οκτ 31, 2018\nΤο «The Voice Of Greece» συνεχίζει την αναζήτηση για την επόμενη μεγάλη φωνή. Το 12ο επεισόδιο των Blind Auditions του «The Voice Of Greece» προβλήθηκε το...\n«The Voice»: Οι εμφανίσεις του 11ου Blind Audition (vids)\nΜουσικά Νέα Hit Channel - Οκτ 26, 2018\nΤο 11ο Blind Audition του «The Voice of Greece» έδωσε 8 εισιτήρια για τη φάση των Battles. Το «The Voice of Greece», o μουσικός διαγωνισμός που κατέκτησε...\n«The Voice»: Συναρπαστικές φωνές στο 10ο Blind Audition (vids)\nΜουσικά Νέα Hit Channel - Οκτ 25, 2018\nΣυναρπαστικές φωνές συγκίνησαν και ενθουσίασαν το κοινό και τους coaches στο «The Voice of Greece». Το «The Voice of Greece» προχώρησε δυναμικά στην αναζήτηση της μεγάλης...\n«The Voice»: Ποιοι προκρίθηκαν από το 9o Blind Audition; (vids)\nΜουσικά Νέα Hit Channel - Οκτ 24, 2018\nΟι θέσεις λιγοστεύουν στο «The Voice of Greece». Το «The Voice of Greece», το απόλυτο μουσικό show, συνεχίστηκε με τη μετάδοση του ένατου επεισοδίου των Blind...\n«The Voice»: Δείτε όσα έγιναν στο 8ο Blind Audition (vids)\nΜουσικά Νέα Hit Channel - Οκτ 19, 2018\nΆλλο ένα συναρπαστικό Blind Audition για το «The Voice of Greece». Το «The Voice of Greece» συνεχίστηκε με το όγδοο επεισόδιο των Blind Auditions, το...


Philco Service | Επισκευή & Service Philco Συσκευών | Douleutaras.gr\nΒρες τους Καλύτερους Επαγγελματίες στην κατηγορία Philco Service\nΌλα όσα πρέπει να ξέρεις για το καλύτερο Philco Service!\nΧρειάζεσαι άμεσα Service Philco για κάποια από τις συσκευές σου; Το ψυγείο ή η κουζίνα σου ετοιμάζονται να σε εγκαταλείψουν; Οι εξειδικευμένοι τεχνικοί μας έχουν τη λύση!\nΟι οικιακές συσκευές Philco χαρακτηρίζονται από αξιοπιστία και υψηλή ποιότητα, ωστόσο η χρήση τους είναι τέτοια που δεν αποκλείεται κάποια στιγμή να παρουσιάσουν κάποια βλάβη και να χρειάζονται άμεσα service Philco.\nΟι αξιολογημένοι τεχνικοί μας αναλαμβάνουν να χαρίσουν στις οικιακές συσκευές Philco που διαθέτεις την επαγγελματική φροντίδα που χρειάζονται, για να αντέξουν το πέρασμα του χρόνου και να ανταπεξέρχονται στις ανάγκες σου για όσο εσύ θες.\nΟι εξειδικευμένοι επαγγελματίες μας στο Service Philco διαθέτουν τις γνώσεις και τον εξοπλισμό ώστε να αντιμετωπίσουν κάθε ανάγκη που μπορεί να προκύψει σε οποιαδήποτε συσκευή. Πιο συγκεκριμένα, αναλαμβάνουν το service για τις εξής οικιακές συσκευές Philco:\nΠλυντήρια Ρούχων Philco\nΠοια είναι τα σημάδια ότι θα χρειαστείς service Philco;\nΈτσι, οι πιο διαδεδομένες περιπτώσεις για τις οποίες θα χρειαστείς σέρβις Philco είναι οι εξής:\nΔεν ανοίγει η πόρτα του πλυντηρίου ρούχων Philco.\nΔεν ζεσταίνει ο φούρνος Philco.\nΌποια όμως βλάβη και αν εμφανίζει η συσκευή σου, εμείς θα φροντίσουμε να σε φέρουμε σε επαφή με τον καταλληλότερο τεχνικό για service Philco, σύμφωνα πάντα με τις ανάγκες σου, την ώρα και την τοποθεσία που επιθυμείς να εξυπηρετηθείς.\nΟι επαγγελματίες μας εξυπηρετούν ένα πλήθος εργασιών όπως εγκατάσταση ή απεγκατάσταση, σύνδεση και τοποθέτηση, συντήρηση, επισκευή και service συσκευών Philco, εξασφαλίζοντας ένα άριστο αποτέλεσμα.\nΗ εμπειρία τους αλλά και η άρτια εκπαίδευση που διαθέτουν οι συνεργαζόμενοι τεχνικοί μας, τους επιτρέπουν να αντιμετωπίσουν αποτελεσματικά οποιοδήποτε πρόβλημα ή βλάβη παρουσιάσουν οι συσκευές σου και να σου εξασφαλίσουν ένα πετυχημένο service Philco με 6μηνη εγγύηση για όλες τις περιοχές της Αττικής.\nΗ ομάδα μας, σε συνεργασία με τους αξιολογημένους και εξειδικευμένους τεχνικούς μας, σου προσφέρουν καθημερινά οποιαδήποτε βοήθεια χρειάζεσαι σχετικά με την επισκευή συσκευών Philco.\nΤο δίκτυο συνεργαζόμενων τεχνικών του Douleutaras.gr είναι εξοπλισμένο με τον πιο σύγχρονο εξοπλισμό και διαθέτει την τεχνογνωσία που απαιτείται για να εξασφαλίσουν την ταχύτατη και πλήρη αποκατάσταση βλάβης της συσκευής Philco που διαθέτετε.\nΑν η ποιότητα, ο επαγγελματισμός και η άμεση εξυπηρέτηση είναι τα στοιχεία που αναζητάς, είσαι στο κατάλληλο μέρος. Πάρε άμεσα προσφορά για το κόστος service Philco και εξασφάλισε το καλύτερο αποτέλεσμα!\nΓιατί το ξαναέχω το πρόβλημα για το οποίο τον φώναξα\nΉταν συνεπής,ευγενικός και επεξηγηματικός .Έμεινα πάρα πολύ ικανοποιημένος.\nαμεσοτητητα συνεπεια ακριβης εξηγηση για το αποτελεσμα+\nΟι καλύτεροι επαγγελματίες για υπηρεσίες Philco Service\nΓιάννης Κ. Philco Service - Μεταμόρφωση\nΔημήτρης Κ. Philco Service - Περιστέρι\nΒαγγέλης Λ. Philco Service - Κορυδαλλός\nΓιάννης Λ. Philco Service - Καλλιθέα\nΠασχάλης Δ. Philco Service - Αθήνα


Λαχταριστό σουφλέ κολοκύθι με πατάτες, καρότο και τριμμένο τυρί γκούντα που λιώνει στο στόμα.\nπιπεριά 1 κόκκινη μεγάλη\nΓάλα φρέσκο 1 σφηνάκι\nαλεύρι για όλες τις χρήσεις 3 κ.σ.\nμπέικιν πάουντερ 1/2κ.γ.\nγκούντα 200γρ. τυρί\nΤο κολοκύθι είναι ένα απίστευτο λαχανικό και γεμάτο γεύση. Το έχετε δοκιμάσει σε σουφλέ; Αν δεν το έχετε δοκιμάσει ήρθε η ώρα να το κάνετε κι εμείς θα σας δείξουμε τον τρόπο. Θα βάλουμε κολοκύθι, πατάτες, καρότο, μαϊντανό, δυόσμο και μερικά ακόμη μυρωδικά.\nΘα το κάνουμε να λιώνει στο στόμα με ένα μείγμα από αυγά και γάλα και φυσικά θα βάλουμε και λίγο τριμμένο τυρί γκούντα ή κάποιο άλλο κίτρινο τυρί της αρεσκείας μας για να απογειώσουμε την γεύση. Μπορεί να σας αρέσει και το Σουφλέ με σπαράγγια και μανιτάρια.\nΔείτε την εκτέλεση της συνταγής για Σουφλέ κολοκύθι με πατάτες παρακάτω:\nΣτην αρχή βάζουμε σε ένα μικρό μπολ τα αυγά και τα χτυπάμε με το σύρμα. Έπειτα προσθέτουμε το ελαιόλαδο και το γάλα και συνεχίζουμε το χτύπημα με το σύρμα, μέχρι να ομογενοποιηθεί το μείγμα. Στην συνέχεια βάζουμε το αλεύρι για όλες τις χρήσεις και το μπέικιν πάουντερ και το πιπέρι και χτυπάμε με το σύρμα μέχρι να πάρουμε έναν ομογενή χυλό.\nΣτην συνέχεια τρίβουμε το κολοκύθι και το στραγγίζουμε πολύ καλά με τα χέρια για να φύγουν όλα τα υγρά. Αφού το στύψουμε καλά το βάζουμε σε ένα μεγάλο μπολ. Επίσης τρίβουμε τις πατάτες και τις στύβουμε και πάλι πολύ καλά με τα χέρια για να φύγουν εξίσου τα υγρά. Προσθέτουμε και την πατάτα στο μπολ με το κολοκύθι.\nΈπειτα τρίβουμε το καρότο και το βάζουμε στο ίδιο μπολ. Προσθέτουμε το ψιλοκομμένο κρεμμύδι και την κόκκινη πιπεριά κομμένη σε φέτες. Βάζουμε επίσης τον μαϊντανό και τον δυόσμο ψιλοκομμένο. Επίσης προσθέτουμε το αλάτι, την ρίγανη και ανακατεύουμε.\nΔείτε ακόμα Μελιτζάνες με κοτόπουλο στο φούρνο σαν σουφλέ\nΑφού ανακατέψουμε τα λαχανικά μας προσθέτουμε στο μπολ με το κολοκύθι το μείγμα με τα αυγά και ανακατεύουμε καλά με ένα κουτάλι. Παίρνουμε ένα ταψί 32×27 και το λαδώνουμε καλά.\nΑδειάζουμε το μείγμα μας στο ταψί και από πάνω βάζουμε την τριμμένη γκούντα. Ψήνουμε το σουφλέ μας σε προθερμασμένο φούρνο, στους 200 βαθμούς Κελσίου για 40 λεπτά. Αφού γίνει απολαμβάνουμε!\nTips για το σουφλέ κολοκύθι με πατάτες


Ημέρα Εθνικής Μνήμης της Γενοκτονίας των Ελλήνων της Μικράς Ασίας από το Τούρκικο κράτος – "Τρίπολη – Αλλάζουμε τα Δεδομένα"\nΗμέρα Εθνικής Μνήμης της Γενοκτονίας των Ελλήνων της Μικράς Ασίας από το Τούρκικο κράτος\nΑρχική / ΝΕΑ ΣΥΛΛΟΓΟΥ ΦΙΛΙΚΩΝ / ΔΕΛΤΙΑ ΤΥΠΟΥ / ΤΕΛΕΥΤΑΙΑ ΝΕΑ / Ημέρα Εθνικής Μνήμης της Γενοκτονίας των Ελλήνων της Μικράς Ασίας από το Τούρκικο κράτος\nΜε ιδιαίτερη λαμπρότητα και φέτος, θα τιμηθεί η επέτειος της Μικρασιατικής Τραγωδίας, η ημέρα Εθνικής μνήμης της γενοκτονίας των Ελλήνων της Μικράς Ασίας από το Τούρκικο κράτος, στην πλατεία Φιλικών της Τρίπολης. Μια σεμνή τελετή μνήμης, την οποία διοργανώνει η Περιφέρεια Πελοποννήσου-Περιφερειακή Ενότητα Αρκαδίας σε συνεργασία με την “ Πανπροσφυγική Ένωση Αρκαδίας-Περιοχής Φιλικών “ .\nΗ εκδήλωση αυτή πραγματοποιείτε με την στήριξη και φροντίδα του Συλλόγου Φιλικών όπου πρωτοστάτησε στην δημιουργία και ύπαρξη του μεγαλύτερου μνημείου των προσφύγων της Μικράς Ασίας στην Ευρώπη, στον τόπο καταγωγής τους. Το πιο σημαντικό σε αυτήν την εκδήλωση είναι πως εκτός από την Πολιτική, Εκκλησιαστική, Στρατιωτική και Πνευματική ηγεσία του Νομού Αρκαδίας, θα παρίσταται και φέτος ως τιμώμενο πρόσωπο ο Μέγας Δωρητής και Επίτιμος Δημότης του εν λόγω Μνημείου και Μικρασιάτης στην καταγωγή, Γιώργος Καραγιάννης. Ο Κος Γιώργος Καραγιάννης όπως είναι γνωστό πρόσφερε δωρεάν το επιβλητικό μνημείο μπροστά από το οποίο θα πραγματοποιηθεί η τιμητική αυτή εκδήλωση αλλά και μέρος των εξόδων για την ανάπλαση της Πλατείας Φιλικών.\nΤην Κυριακή 18 Σεπτεμβρίου δεν θα πρέπει να λείπει κανείς. Ώρα 11:00 στον χώρο του μνημείου πάνω στην Πλατεία Φιλικών, με ξεχωριστή τιμή για τον ίδιο και απέραντο δέος, τον πανηγυρικό της ημέρας μετά την Επιμνημόσυνη Δέηση θα εκφωνήσει ο Δημοσιογράφος-Συγγραφέας-Ιστορικός Πάνος Καλουδάς, πρόσφυγας και ο ίδιος…. από μία άλλη Χαμένη Πατρίδα.\nΑκολουθεί η συνέντευξη του κ. Νίκου Τσιαμούλου στη Δημοτική Ραδιοφωνία Τρίπολης σχετικά με τον εορτασμό της Ημέρας Εθνικής Μνήμης της Γενοκτονίας των Ελλήνων της Μικράς Ασίας.\nΑκολουθεί το πρόγραμμα εορτασμού.


Καμιά φορά τα λόγια πληγώνουν σαν καρφιά... | Superdad\nΚΕΙΜΕΝΑ/Μαμαδες/Μπαμπαδες/ / 26.03.2015\nΜπορεί οι λέξεις να φαίνονται αθώες, τα σημάδια τους όμως μπορούν να κρατήσουν μια ζωή…\nΚανείς δεν ξέρει πώς και πόσο τα λόγια μας μπορούν να επηρεάσουν τον ψυχισμό των παιδιών, μέχρις ότου τα καταπιεσμένα συναισθήματα βγουν προς τα έξω και αρχίζουν και επηρεάζουν και άλλους.\nΩς γονείς θέλουμε το καλύτερο για τα παιδιά μας και προσπαθούμε πάντα να κάνουμε το καλύτερο με τα μέσα που έχουμε στη διάθεση μας. Όμως πάντα υπάρχει χώρος για βελτίωση. Και παρόλο που μπορεί να μην έχουμε ξεστομίσει ποτέ τα πράγματα που αναφέρονται παρακάτω, αυτό που μπορούμε να κάνουμε, είναι να κάνουμε ένα βήμα πίσω και να αξιολογήσουμε τα λόγια που έχουμε πει μέχρι τώρα. Γιατί τα λόγια κάποιες φορές είναι χειρότερα και από καρφιά…\n1. Τι είσαι και δεν μπορείς να…\nΌλοι γνωρίζουμε ότι είναι κάτι που δεν πρέπει να ξεστομίσουμε, αλλά παρορμητικά, εν θερμώ, μπορεί να χάσουμε τον έλεγχο και να μας ξεφύγει. Σκέψου αν αυτήν τη φράση την πει κάποιος επανειλλημένες φορές σε ένα παιδί. Στο τέλος το παιδί θα αρχίσει να αναρωτιέται μήπως όντως κάτι δεν πάει καλά και πολύ πιθανό να σταματήσει να προσπαθεί γιατί θα σκέφτεται ότι δεν έχει πια νόημα αφού η μαμά/μπαμπάς δεν εκτιμούν ούτε υποστηρίζουν την προσπάθεια του.\n2. Αν συνεχίσεις έτσι, θα καταλήξεις σαν…\n…τον ανεπρόκοπο το θείο σου, τον καραγκιόζη τον ξάδερφο σου κλπ. Μπορεί όντως ο αδερφός σου να είναι ανεπρόκοπος και ο ανηψιός σου ο μεγαλύτερος καραγκιόζης, αλλά με το να μιλάς έτσι όχι μόνο καταστρέφεις την αυτοπεποίθηση του αλλά το κάνεις να ασθάνεται άσχημα που έχει τέτοιους συγγενείς.\n3. Κάνεις τις πιο χαζές ερωτήσεις\nΤα παιδιά έχουν μια γενικότερη φυσική περιέργεια για τα πράγματα. Κάνουν ερωτήσεις επειδή πολύ απλά δεν ξέρουν την απάντηση και προσπαθούν να κατανοήσουν τον κόσμο (των μεγάλων) γύρω τους. Κάποιες φορές μπορεί να ρωτήσουν το ίδιο πράγμα πάνω από μία φορά γιατί μπορεί πολύ απλά να έχουν ξεχάσει την απάντηση – με τόσες πληροφορίες που δέχονται καθημερινά – ή γιατί δεν κατανοούν την εφαρμογή της. Το να επισημαίνεις ότι κάνει πολλές ή χαζές ερωτήσεις, δείχνεις ότι δεν έχεις όρεξη να ασχοληθείς, να του μάθεις, να το βοηθήσεις να κατανοήσει και να μάθει πράγματα. Μακροπρόθεσμα, το παιδί θα σταματήσει να κάνει ερωτήσεις στο σχολείο ή ακόμα και στη ζωή. Απλά σκέψου πόσο μεγάλη ζημιά μπορεί να κάνει αυτό…\n4. Γιατί δεν μπορείς μια φορά να είσαι σαν τον αδερφό / αδερφή σου;\nΕν μέρει αφήνεις να εννοηθεί, έστω και άθελα σου, ότι το ένα παιδί είναι καλύτερο από το άλλο. Και αυτό είναι πολύ πιθανό να καλλιεργήσει φθόνο και αντιπαλότητα ανάμεσα στα αδέρφια που με τη σειρά τους μπορεί να οδηγήσουν σε μίσος και αθέμιτο ανταγωνισμό σε οτιδήποτε κάνουν. Επίσης δίνει την αίσθηση στο παιδί ότι ποτέ δε θα είναι αρκετό καλό για σένα και ότι το άλλο παιδί το αγαπάς περισσότερο επειδή ξέρει και κάνει τα πράγματα σωστά…\n5. Δεν είσαι καλός/ή σε αυτό, δοκίμασε κάτι άλλο…\nΟι περισσότεροι γονείς θεωρούν ότι το να βοηθήσουν το παιδί τους να επικεντρωθεί στα πράγματα που καταφέρνει καλύτερα από άλλα θα αυξήσει την αυτοεκτίμηση του. Όμως ακόμα και με τις καλύτερες προθέσεις – γιατί κανένας γονιός δε θέλει να βλέπει το παιδί του να απογοητεύεται – η παραπάνω φράση είναι αποθαρρυντική. Το παιδί εν τέλει θα μάθει σε ποια πράγματα έχει κλίση, που είναι καλό και που όχι. Στην τελική τα παιδιά είναι παιδιά, ας τα αφήσουμε να περνάνε καλά ακόμα και με πράγματα τα οποία δεν τα κάνουν και τόσο καλά…\nΚάποιες φορές αυτό που σε εμάς φαίνεται αθώο, για κάποιους μπορεί να είναι οδυνηρό. Ακόμα και στην ενήλικη μας ζωή τα λόγια κάποιων μας πληγώνουν, οπότε ας αναλογιστούμε πόσο μπορούν να πληγώσουν τα λόγια μας το δικό μας παιδί. Ας προσπαθήσουμε να ελέγχουμε με σύνεση τα συναισθήματα μας και να επιλέγουμε με προσοχή τα λόγια μας. Και ας μάθουμε στα παιδιά μας να κάνουν το ίδιο. Ας προσπαθήσουμε να μεγαλώσουμε συναισθηματικά υγιή παιδιά που θα γίνουν αύριο συναισθηματικά υγιείς ενήλικες…


Από το 1984 έως το 1989 ταξίδεψε μόνος σε όλη τη «Γηραιά» ήπειρο και γύρισε στην Ελλάδα με χιλιάδες «κλικ» κλεισμένα ερμητικά στις φοιτητικές του βαλίτσες. Χιλιάδες φωτογραφίες με τις οποίες «ταξιδεύουν» όλοι όσοι τις αντικρίζουν σε μια ...άλλη Ευρώπη. Πώς να ήταν -για παράδειγμα- η ζωή πριν από την πτώση του Τείχους, όταν ο κόσμος ζούσε χωρισμένος «στα δύο» σ’ αυτή τη γωνιά του πλανήτη; Η φωτογραφία είναι «ένα μέσο που μας “ταξιδεύει” σε μια κάποια απάντηση στην ερώτηση αυτή», σχολιάζει, μιλώντας στον ραδιοφωνικό σταθμό του Αθηναϊκού/Μακεδονικού Πρακτορείου Ειδήσεων «Πρακτορείο 104,9 FM» ο Κωνσταντίνος Πίττας, δίνοντας το στίγμα του ταξιδιού του. Ένα ταξίδι που ξεκίνησε, όπως αφηγείται, από το σοκ που προκαλούσε στην ψυχή του αυτός ο χωρισμός της Ευρώπης σε στρατόπεδα.\nΤελευταία ενημέρωση: Τετάρτη, 2 Σεπτεμβρίου 2020, 15:11


Αρχική/Σχολικά/Παγούρια-Δοχεία Φαγητού/Sigikid Δοχείο Φαγητού Πυροσβέστης 24474\nΚωδικός Είδους: 24474\nΤαπεράκι «Πυροσβέστης» για το κολατσιό στο σχολείο αλλά ιδανικό και για το πικ – νικ ή την εκδρομή. Διαθέτει κλείσιμο ασφαλείας και ειδική εσωτερική ξεχωριστή θέση για τα φρούτα. Από την εταιρία Sigikid. Υλικό : πολυπροπυλένιο, κατάλληλο και απόλυτα ασφαλές για τα παιδιά. Προφυλάξτε το από το πλυντήριο πιάτων για να μείνουν ζωντανά το χρώματα στο καπάκι. Αντενδεικνύται για το φούρνο μικροκυμάτων. Διάσταση : 17X11X7 εκατοστά.


Μπαμ | Αναγεννημένη\nΤο πρώτο εξάμηνο της φετινής χρονιάς δε θα΄λεγα πως ήταν ιδιαίτερα φιλικό για την οικογένειά μας, τουναντίον θα ΄λεγα πως μας πάει γαμιώντας έχει πάρει παραμάζωμα μετά το φετινό ατύχημα της μάνας. Είναι ίδιον της κάθε λίγο διάστημα να λαχταρίζουμε οικογενειακώς (διάφορα πεσίματα, σπασίματα κλπ ) λες κι έχει βάλει στοίχημα ν’ αποδείξει το α’ μέρος της γνωστής παροιμίας για τους γέρους.\nΤούτη τη φορά όμως από τις αρχές του Φλεβάρη ως τώρα δεν έχουμε ηρεμήσει πάνω από 2-3 μέρες το πολύ. Τα χτυπήματα ήταν αλλεπάλληλα , καταλήξαμε 2 φορες σε νοσοκομείο , εγχειρίστηκε κι ακόμα ποιος ξέρει τι άλλο θα ακολουθήσει…\nΚι εγώ σ’ όλα αυτά να τα ζω από πρώτο χέρι και πέρα από τη στεναχώρια να πρέπει να βρω τρόπο να της κάνω κουράγιο πράγμα δύσκολο και να την πιέζω να τρώει για ν αναλάβει και να είμαι τις νύχτες ανά πάσα στιγμή πλάι της και τα πρωινά να πηγαίνω σχολείο σκέτο ζόμπι. Οι αδερφές μου δε λέω ερχόντουσαν βοηθούσαν όσο μπορούσαν αλλά επειδή ήμουν η μόνη χωρίς οικογενειακές υποχρεώσεις και ζω μαζί της, έπεσε το βάρος το περισσότερο σ’ εμένα.\nΌμως εγώ δεν είμαι μόνο κόρη , είμαι πολλά ακόμα. Μπορεί να μην έχω δική μου οικογένεια αλλά (προσπαθώ να ) έχω ζωή. Είμαι δασκάλα, που φέτος με βοήθησε η πείρα και το ότι είχα δουλέψει ξανά τη δύσκολη τάξη που είχα και λειτούργησα λίγο πολύ στον αυτόματο.Ήρθαν οι διακοπές , αλλά εγώ δεν κατάλαβα τίποτε. Είμαι μέρος μιας συνδικαλιστικής συλλογικότητας που δεν μπόρεσα να συμμετάσχω και να ‘μαι όσο ενεργή ήθελα κι εκπρόσωπος των συναδέλφων αλλά με λιγότερη παρουσία και παρέμβαση από όση έπρεπε. Είμαι φίλη που όλον αυτόν τον καιρό στερήθηκα σε μεγάλο βαθμό την ευεργετική παρουσία των αγαπημένων μου φίλων παρά τους έπρηζα με τη διαρκή γκρίνια μου και δεν στάθηκε δυνατό ν ανταμώσω άλλους που είναι μακριά. Είμαι άνθρωπος με ενδιαφέροντα που νιώθω πως βρίσκομαι όλο αυτόν τον καιρό μακριά από όλα όσα κινητοποιούν τη σκέψη και τη φαντασία μου .\nΤώρα πια είμαι ένα νευρόσπαστο που στον παραμικρό ήχο του τηλεφώνου πετάγομαι με αγωνία και φόβο έχοντας σταθερή και συνεχή έλλειψη ύπνου και μειωμένες σωματικές και ψυχικές αντοχές που αν συνεχίσει όλο αυτό ακόμα σε λίγο θα κάνω μπαμ και θα καταρρεύσω.\nThis entry was posted in Μικρά καθημερινά and tagged προσωπικά,γκρίνιες on 15 Ιουνίου, 2014 by Stavrula.\n← Ποιητική ισημερία VI Μην ξεχάσεις →


Greek Computers Support (GCS): Εκτέλεση εγκατάστασης επιδιόρθωσης των Windows XP! Διορθώνονται κάποια προβλήματα;\nΕκτέλεση εγκατάστασης επιδιόρθωσης των Windows XP! Διορθώνονται κάποια προβλήματα;\nΗ εγκατάσταση επιδιόρθωσης των Windows XP μπορεί να διορθώσει πολλά σοβαρά προβλήματα εκκίνησης. Ίσως να μην χάσετε σημαντικά έγγραφα, αλλά μπορεί να χάσετε ρυθμίσεις και να χρειαστεί να εγκαταστήσετε ξανά πολλές ενημερώσεις.\nΠριν από την εκτέλεση της εγκατάστασης επιδιόρθωσης των Windows XP, έχετε μαζί σας το CD των Windows XP και τον αριθμό-κλειδί προϊόντος.\nΕκτέλεση εγκατάστασης επιδιόρθωσης των Windows XP\nΕισαγάγετε το CD των Windows XP στον υπολογιστή.\nΕπανεκκινήστε τον υπολογιστή σας. Αν σας ζητηθεί, πιέστε ένα πλήκτρο για να γίνει εκκίνηση από το CD-ROM.\nΌταν εμφανιστεί η σελίδα Καλώς ορίσατε στο πρόγραμμα Εγκατάστασης, πιέστε το πλήκτρο Enter στο πληκτρολόγιο.\nΣτη σελίδα Άδεια Χρήσης των Windows XP, διαβάστε την άδεια χρήσης. Πιέστε το πλήκτρο βέλους προς τα κάτω, για να μεταβείτε με κύλιση στο κάτω μέρος της άδειας χρήσης. Στη συνέχεια, πιέστε το πλήκτρο F8.\nΌταν σας ζητηθεί, πιέστε το πλήκτρο R, για να ορίσετε στα Windows XP να γίνει προσπάθεια επιδιόρθωσης των Windows με εκ νέου εγκατάσταση σημαντικών στοιχείων των Windows.\nΗ διαδικασία επιδιόρθωσης και επανεγκατάστασης ίσως να διαρκέσει περισσότερο από μία ώρα. Τέλος, θα σας ζητηθεί από το πρόγραμμα Εγκατάστασης να απαντήσετε σε ερωτήσεις, όπως γίνεται όταν εγκαθιστάτε τα Windows XP για πρώτη φορά.\nΑναρτήθηκε από Newbrain Newbrain στις 12:29 μ.μ.


Κλειστό το κέντρο της Αθήνας για το ''Born to be Murdered''\nΠρώτη καταχώρηση: Κυριακή, 10 Μαρτίου 2019, 14:23\nΣτα γυρίσματα της ταινίας «Born to be Murdered» στο Σύνταγμα βρέθηκε το μεσημέρι της Κυριακής η κάμερα του zougla.gr.\nΑπό νωρίς το πρωί της Κυριακής στην πλατεία Συντάγματος και στους γύρω δρόμους απαγορεύτηκε η κυκλοφορία των οχημάτων και ξεκίνησαν τα γυρίσματα που απεικονίζουν επεισόδια και συγκρούσεις διαδηλωτών με ΜΑΤ.\nΤο σενάριο της ταινίας βασίζεται στο μυθιστόρημα που έγραψε το 1945 ο Dennis Allan. Το όνομα Dennis Allan είναι ένα από τα τρία ψευδώνυμα που χρησιμοποίησε στα έργα της η συγγραφέας Elinore Denniston.\nΠρόκειται για ένα θρίλερ μυστηρίου, που αφηγείται την ιστορία ενός Αμερικανού τουρίστα, ο οποίος βρίσκεται άθελά του στο κέντρο μίας επικίνδυνης συνωμοσίας. Κυνηγημένος από αγνώστους θα ζήσει μία απρόσμενη περιπέτεια με φόντο την ελληνική ορεινή επαρχία και την πολύβουη Αθήνα.\nΠρωταγωνιστής της ταινίας είναι ο John David Washington, γιος του Denzel Washington\nΟ John David Washington σημειώνεται πως ήταν ο πρωταγωνιστής της τελευταίας ταινίας του Spike Lee «BlacKkKlansman» που κέρδισε το Όσκαρ Σεναρίου στην πρόσφατη τελετή απονομής.\nΣκηνοθέτης της ταινίας είναι ο Ιταλός Ferdinando Cito Filomarino και παραγωγοί ο Marco Morabito και ο Luca Guadagnino.\nΒίντεο και φωτογραφίες από τα γυρίσματα της ταινίας:\nΒίντεο από την οδό Σταδίου\nΤο πρώτο μέρος των γυρισμάτων πραγματοποιήθηκε στα Τρίκαλα από 18 έως 21 Φεβρουαρίου με την συμμετοχή 120 βοηθητικών ηθοποιών που επιλέχθηκαν μετά από ανοιχτό κάστινγκ. Η παραγωγή θα επιστρέψει στα Τρίκαλα στα τέλη Μαρτίου ενώ στη συνέχεια θα πραγματοποιηθούν γυρίσματα στην Καλαμπάκα και τα Μετέωρα.\nΤελευταία ενημέρωση: Κυριακή, 10 Μαρτίου 2019, 14:49


Πρωτομηνιά με κληρώσεις 6.900 ευρώ σε μετρητά! Μόνο στο Καζίνο Θράκης – Casinonews.gr\nΚληρώσεις μετρητών συνολικά €6.900 την Παρασκευή 1 Ιουνίου από τις 20:00 έως 02:30, στο Καζίνο Θράκης!!!\nΗ ΕΕΕΠ είναι ο αρμόδιος ρυθμιστής της λειτουργίας και διεξαγωγής τυχερών παιχνιδιών. Το παιχνίδι είναι τυχερό, Επιτρέπεται σε άτομα άνω των 21 ετών.\nΗ γραμμή επικοινωνίας και στήριξης είναι το 2109215776 και 2109237777.\nH συχνή συμμετοχή σε τυχερά παιχνίδια ενέχει κίνδυνο εθισμού και απώλειας περιουσίας.


Το MINI Cooper SE “γυρίζει στο Ρίνγκ” χωρίς φρένα | NewsAuto.gr\nΠοιες εταιρείες θα πληρώσουν πρόστιμα για υψηλές εκπομπές CO2;\nΔείτε πως τα πήγε το υβριδικό Mini Countryman στον «τάρανδο» (+video)\nΕνώ πολλοί κατασκευαστές αυτοκινήτων σπάνε τα δόντια τους στο Nordschleife προκειμένου να πετύχουν ρεκόρ με τα οχήματά τους, η MINI θέλει να επιτύχει ένα διαφορετικού είδους ρεκόρ. Επί του προκειμένου, προσπαθεί να αντιμετωπίσει τις 73 επικίνδυνες στροφές της διαδρομής των 20,8 χιλιομέτρων χωρίς να χρησιμοποιήσει καθόλου τα φρένα. Αυτό το ρεκόρ δεν είναι τόσο επικίνδυνο όσο τελικά ακούγεται. Το όχημα που επιδιώκει να επιτύχει το ρεκόρ είναι το ολοκαίνουργιο MINI Cooper SE, το οποίο διαθέτει παρακαλώ ένα καινοτόμο σύστημα πέδησης που ανακτά ενέργεια. Εν ολίγοις, είναι ένα σύστημα δύο τρόπων που επιτρέπει στον οδηγό να ρυθμίζει πόση επιβράδυνση επιτυγχάνεται κάθε φορά που σηκώνει το πόδι του από το πεντάλ του γκαζιού.\nΗ στάνταρ ρύθμιση φρεναρίσματος είναι επαρκής για να προσφέρει 19 g επιβράδυνσης, ενώ η soft ρύθμιση ανάκτησης παρέχει 11 g. Αυτό μπορεί να μην ακούγεται σαν μια ηχηρή δύναμη πέδησης, αλλά η MINI αναφέρει πως «το επίπεδο ανανέωσης της ενέργειας των φρένων και επομένως η επιβράδυνση μπορούν να εναρμονιστούν με το στυλ οδήγησης και να ταιριάζουν στο προφίλ της πίστας». Οι οδηγοί αλλιώς θα επιβραδύνουν στην περίφημη Karussell, και αλλιώς στην πιο ανοιχτή Flugplatz.\nΕκτός από τη διαχείριση της απόδοσης με τα διάφορα επίπεδα ανάκτησης κατά την πέδηση, η αποτελεσματική χρήση της ηλεκτρικής ενέργειας του MINI είναι επίσης σημαντική. Ως εκ τούτου, το Green+ πρόγραμμα λειτουργίας που διατίθεται στο SE απενεργοποιεί τα θερμαινόμενα καθίσματα και τον κλιματισμό για περαιτέρω εξοικονόμηση ενέργειας που είναι εν τέλει ανεκτίμητη σε μεγάλα τμήματα της πίστας όπως είναι για παράδειγμα το Döttinger Höhe. Θα θέλαμε να δούμε και άλλους κατασκευαστές να δοκιμάζουν τις ικανότητές τους “χωρίς φρένο”, αν και για λόγους ασφαλείας ένα άδειο κομμάτι θα ήταν πιθανώς το καλύτερο.


ΤΡΑΠΟΥΛΟΧΑΡΤΟ: Έρευνα του ΤΕΙ Αθήνας: Τι θα ψηφίσουν οι Φοιτητές την 25η Ιανουαρίου και γιατί\nΈρευνα του ΤΕΙ Αθήνας: Τι θα ψηφίσουν οι Φοιτητές την 25η Ιανουαρίου και γιατί\nΜια ενδιαφέρουσα και σε ορισμένα σημεία αποκαλυπτική έρευνα όσον αφορά στα συμπεράσματά της για την πολιτική, τους πολιτικούς, τα κόμματα και τους κομματικούς μηχανισμούς, αλλά και τα φλέγοντα κοινωνικά ζητήματα, πραγματοποιήθηκε πρόσφατα από φοιτητές του ΤΕΙ Αθήνας.\nΗ έρευνα πραγματοποιήθηκε από τον καθηγητή Μιχάλη Γλαμπεδάκη και ομάδα ερευνητών και φοιτητών, την εβδομάδα 12-16 Ιανουαρίου στο Τεχνολογικό Ίδρυμα της Αθήνας στα πλαίσια του μαθήματος της Στατιστικής του Τμήματος Οινολογίας και Τεχνολογίας Ποτών με τη συλλογή και αξιοποίηση πραγματικών δεδομένων. Αξίζει να σημειωθεί πως η εν λόγω έρευνα δεν είναι παραγγελία από κανέναν και αποτελεί επιστημονική καταγραφή και αξιοποίηση των απόψεων των φοιτητών.\nΤο Τεχνολογικό Ίδρυμα της Αθήνας είναι το τρίτο μεγαλύτερο Ανώτατο Εκπαιδευτικό Ίδρυμα της χώρας σε πληθυσμό φοιτητών. Απαριθμεί 26.000 φοιτητές από όλη την Ελλάδα, με μεγάλο εύρος βαθμολογίας εισαγωγής και προσφέρει προγράμματα προπτυχιακών και μεταπτυχιακών σπουδών σε μεγάλο εύρος ειδικοτήτων, που καθιστά τους φοιτητές του αντιπροσωπευτικό δείγμα του φοιτητικού πληθυσμού της επικράτειας.\nΟι φοιτητές παρακολουθούν τις πολιτικές εξελίξεις, δεν δραστηριοποιούνται στις πολιτικές παρατάξεις και θεωρούν ότι η ψήφος τους λαμβάνεται υπόψη από τους πολιτικούς.\nΟι φοιτητές είναι πολύ δυσαρεστημένοι με την παρούσα κατάσταση στη χώρα και θεωρούν ως το μεγαλύτερο πρόβλημα την ανεργία και τη μείωση μισθών και συντάξεων.\nΕίναι διχασμένοι ως προς την αναγκαιότητα των πρόωρων εκλογών.\nΨηφίζουν διαφορετικά από τους μεγαλύτερους σε ηλικία ψηφοφόρους, με τις μεγαλύτερες διαφορές να εμφανίζονται στα Λευκά και Άκυρα ψηφοδέλτια και στην Αποχή.\nΘεωρούν ως καταλληλότερο κόμμα τον ΣΥΡΙΖΑ με διαφορά 4,7% από τη ΝΔ.\nΕίναι διατεθειμένοι να ψηφίσουν ένα νέο κόμμα, αν τους ικανοποιούν οι θέσεις του και από αντίδραση στα άλλα κόμματα.\nΤο αριστερό τόξο διατηρεί την επιρροή του στους φοιτητές και κατ’ επέκταση στους νέους. Η πρόθεση ψήφου διαμορφώνει μια διαφορά 9,2% υπέρ του ΣΥΡΙΖΑ, όταν στις εκλογές του 2012 ήταν 11,2%. Οι αναποφάσιστοι φοιτητές είναι 35,8%\nΜέτρια συσπείρωση (54% έως 68%) εμφανίζουν ΚΚΕ, ΣΥΡΙΖΑ, ΝΔ και Χρυσή Αυγή. Σημαντικές διαρροές προς άλλα κόμματα εμφανίζουν όλα τα κόμματα.\nΗ εμπιστοσύνη ότι θα καταφέρει το κόμμα που θα ψηφίσουν να ξεπεράσει την κρίση είναι μόλις 27%, όμως η σχετική αισιοδοξία την ανεβάζει στο 82%.\nΟι φοιτητές θεωρούν ότι καταλληλότερος Πρωθυπουργός είναι ο Αλέξης Τσίπρας.\n1. Πραγματοποιήθηκε την εβδομάδα 12-16 Ιανουαρίου, 2015.\n5. Οι ερωτηθέντες φοιτητές προέρχονται από 47 από τις 56 εκλογικές περιφέρειες της χώρας (το 84% της επικράτειας) 6.Το μεγαλύτερο μέρος των φοιτητών έχει ξαναψηφίσει (86,7%).\nΟι μισοί φοιτητές, δυο στους τέσσερις (48%), πιστεύουν ότι η ψήφος τους παίζει καθοριστικό ρόλο στις πολιτικές εξελίξεις. Ένας στους τέσσερις φοιτητές (26%) δεν είναι σίγουρος ότι οι πολιτικοί θα επηρεαστούν από την ψήφο του. Επίσης, ένας στους τέσσερις φοιτητές (26%) θεωρεί ότι οι πολιτικοί δεν λαμβάνουν υπόψη τους την ψήφο του και τα μηνύματα της.\nΟι φοιτητές εμφανίζονται διχασμένοι (μισοί – μισοί) ως προς τη διάθεση ή την ικανότητα του πολιτικού συστήματος να αφουγκραστεί τους νέους.\nΑξιοσημείωτο είναι ότι από τους φοιτητές που είναι μέλη φοιτητικών παρατάξεων, μόνο το 56,3% θα ψήφιζε το κόμμα που αντιπροσωπεύει η φοιτητική του παράταξη. Το 41,7% δηλώνει ότι δεν πρόκειται να ψηφίσει το κόμμα στην παράταξη του οποίου είναι μέλος.\nΟι φοιτητές ενδιαφέρονται για τα πολιτικά δρώμενα και παρακολουθούν τις πολιτικές εξελίξεις.\n4. Τα προβλήματα της Ελληνικής κοινωνίας από την πλευρά των φοιτητών\nΣχεδόν το σύνολο των φοιτητών (90,6%) δηλώνει ότι είναι δυσαρεστημένο με την παρούσα πολιτική κατάσταση. Υπάρχει ένα μικρό ποσοστό (4,9%) αδιάφορων και ένα επίσης μικρό ποσοστό (4,0%) ικανοποιημένων.\nΟι φοιτητές, με μικρή διαφορά, πιστεύουν τόσο πως θα ήταν καλύτερα να γίνουν αργότερα οι εκλογές (37,7%) όσο και ότι ήταν απαραίτητες (35,1%).\nΣημαντικό είναι το ποσοστό εκείνων, ένας στους τέσσερις, που δεν είναι πεπεισμένοι αν οι εκλογές ήταν αναγκαίες ή πρόωρες.\nΑξιοσημείωτο είναι ότι το ποσοστό των φοιτητών που δεν τις θεωρεί αναγκαίες (37,7%) είναι σημαντικά μικρότερο του αντίστοιχου ποσοστού του γενικού πληθυσμού (περίπου 55%).\n7. Τί ψήφισαν οι φοιτητές στις περασμένες εκλογές\nΤα κόμματα του αριστερού τόξου μαζί με τα μικρά, συγκέντρωσαν στις περασμένες εκλογές την απόλυτη πλειοψηφία του φοιτητικού εκλογικού σώματος (50,5%). Τα Λευκά/Άκυρα και η Αποχή συγκέντρωσαν το 27,1%, ενώ τα υπόλοιπα κόμματα συγκέντρωσαν μόλις το 22,4% των προτιμήσεων των φοιτητών.\nΤα λευκά και άκυρα ψηφοδέλτια των φοιτητών παρουσίασαν σημαντικά μεγάλη σχετική διαφορά από αυτήν του γενικού πληθυσμού και ανήλθαν σε 13,7% έναντι 2,35% αντίστοιχα. Δηλαδή, οι φοιτητές στις περασμένες εκλογές ψήφισαν λευκό και άκυρο κατά 484% περισσότερο από ότι ο γενικός πληθυσμός.\nΗ αποχή στον φοιτητικό πληθυσμό ήταν, αντίθετα, μόλις 13,4% έναντι 33,5% του γενικού πληθυσμού, δηλαδή ήταν μειωμένη κατά 60% της γενικής αποχής.\nΤο γεγονός αυτό ερμηνεύεται ως μια προσπάθεια του φοιτητικού πληθυσμού να δείξει μεν την παρουσία του στο πολιτικό γίγνεσθαι, να στείλει δε ένα μήνυμα δυσαρέσκειας στα πολιτικά κόμματα.\nΤα ευρήματα της ψηφοδοσίας των φοιτητών προς τα κόμματα, συγκρινόμενα με τα αντίστοιχα του γενικού πληθυσμού, μας οδηγούν σε σημαντικά συμπεράσματα. Η σύγκριση φαίνεται στο ακόλουθο γράφημα, στο οποίο οι υπολογισμοί έγιναν μόνο επί των έγκυρων ψήφων (δεν περιλαμβάνονται δηλαδή τα λευκά, τα άκυρα και η αποχή) στα κόμματα που αντιπροσωπεύθηκαν στη Βουλή.\nΠαρατηρούμε ότι οι φοιτητές που ψήφισαν ΝΔ, ΠΑΣΟΚ, ΑΝΕΛ και ΔΗΜΑΡ υπολείπονται του γενικού πληθυσμού, από 25% στην περίπτωση της ΔΗΜΑΡ έως και 71% στην περίπτωση του ΠΑΣΟΚ. Γίνεται αντιληπτό επομένως ότι τα κόμματα αυτά είχαν μικρότερη απήχηση στους νέους, από ότι στους μεγαλύτερους σε ηλικία ψηφοφόρους. Αντίθετα, η Χρυσή Αυγή με 32%, το ΚΚΕ με 68% και ο ΣΥΡΙΖΑ με 72% ασκούν μεγαλύτερη επίδραση στους φοιτητές και κατ’ επέκταση στους νέους.\nΗ πλειοψηφία των φοιτητών (57,5%) θεωρεί πως κανένα κόμμα δεν είναι κατάλληλο να διαχειριστεί την παρούσα κατάσταση.\nΓια τα κόμματα που διεκδικούν τη διακυβέρνηση της χώρας, παρατηρούμε ότι μόνον ένας φοιτητής στους 8 θεωρεί κατάλληλο κόμμα τον ΣΥΡΙΖΑ και μόλις ένας στους 12 θεωρεί κατάλληλη τη ΝΔ.\nΟ ΣΥΡΙΖΑ θεωρείται το πιο κατάλληλο κόμμα με διαφορά 4,7 ποσοστιαίων μονάδων από τη ΝΔ που τοποθετείται ως δεύτερο κόμμα ως προς την καταλληλότητα της διακυβέρνησης της χώρας.\nΠρέπει να σημειώσουμε ότι τα στοιχεία αυτά δεν αναφέρονται στην πρόθεση ψήφου των φοιτητών.\nΠερισσότεροι από τους μισούς νέους (56,8%) είναι διατεθειμένοι να ψηφίσουν ένα νέο κόμμα στις επόμενες εκλογές.\nΘα ψήφιζαν ένα νέο κόμμα, κύρια λόγω των θέσεών του (52,0%) και από αντίδραση στα άλλα κόμματα (25,8%). Τα πρόσωπα, ο αρχηγός και υποψήφιοι βουλευτές, δεν φαίνεται να επηρεάζουν σημαντικά την απόφαση των φοιτητών (4,8%) για την ψηφοδοσία τους.\nΗ πρόθεση ψήφου των φοιτητών στο σύνολο του δείγματος, εμφανίζεται στο ακόλουθο γράφημα. Η άκυρη και η λευκή ψήφος, η αποχή και η αναποφάσιστη ψήφος ανέρχονται συνολικά στο 43,3% και μειώνουν κατά πολύ τα δηλούμενα ποσοστά των άλλων κομμάτων.Το 17,2% των φοιτητών προτίθεται να ψηφίσει τον ΣΥΡΙΖΑ και το 8% τη ΝΔ. Η διαφορά μεταξύ των προθέσεων για τα δυο κόμματα ανέρχεται σε 9,2% όταν στις εκλογές του 2012, ήταν 11,2%.\nΜεγάλο ποσοστό δηλώνει ότι θα ψηφίσει και το ΚΚΕ (8,5%) που συνηγορεί στη θέση ότι το αριστερό τόξο έχει μεγαλύτερη επιρροή στους νέους απ’ότι τα συντηρητικά κόμματα.\nΤο ποτάμι ξεπερνά τη Χρυσή Αυγή και οι ΑΝΕΛ θα αντιπροσωπευτούν στη Βουλή αν και ο γενικός πληθυσμός ψηφίσει όπως οι φοιτητές.\nΤα ΠΑΣΟΚ και το ΚΙΔΗΣΟ είναι κάτω από το όριο εισόδου στη Βουλή, ενώ η ΔΗΜΑΡ είναι πολύ κάτω από το όριο.\nΠαρατηρούμε ότι η πρόθεση ψήφου των φοιτητών διαμορφώνεται κύρια από τις πολιτικές τους πεποιθήσεις.\nΟι προεκλογικές δηλώσεις των κομμάτων επηρεάζουν μόνον έναν στους επτά φοιτητές και ένας στους δεκατέσσερις προτίθεται να ψηφίσει το συγκεκριμένο κόμμα από αντίδραση σε άλλο κόμμα.\nΤο περιβάλλον τους, τούς επηρεάζει λιγότερο, αφού το οικογενειακό και επαγγελματικό περιβάλλον τους επηρεάζει μόνον κατά 6,1% το καθένα, ενώ το φιλικό, ακόμα λιγότερο, με ποσοστό 3,4%.\nΓενικά, παρατηρούμε ότι οι φοιτητές έχουν εκλογική άποψη, ιδέες και πεποιθήσεις στις οποίες παραμένουν αμετακίνητοι.\nΕντύπωση προκαλεί όμως το γεγονός ότι ένας στους δεκατρείς φοιτητές δηλώνει ότι θα ψηφίσει κάποιο κόμμα χωρίς να το πολυσκεφθεί, απλά και μόνο γιατί ένα κόμμα πρέπει να ψηφίσει.\nΈνα από τα σημαντικά στοιχεία των εκλογικών ερευνών είναι η ικανότητα των κομμάτων να συσπειρώνουν τους ψηφοφόρους τους και να προσελκύουν άλλους ψηφοφόρους από αυτούς που εγκαταλείπουν τα άλλα κόμματα.\nΗ επόμενη κάρτα δείχνει τη συσπείρωση σε σχέση με την περασμένη ψηφοδοσία των φοιτητών.\nΆξιο μελέτης είναι το προς ποιά κόμματα έχει διαρροή κάθε κόμμα. Αυτό φαίνεται στον επόμενο πίνακα.\nΑπό τον παραπάνω πίνακα παρατηρούμε ότι τον σημαντικότερο ρόλο, μετά το ποσοστό της συσπείρωσης, παίζει το σώμα των αναποφάσιστων σήμερα φοιτητών που ψήφισαν κάθε κόμμα στις προηγούμενες εκλογές. Και εδώ, παρουσιάζεται το μη αναμενόμενο φαινόμενο, ο ΣΥΡΙΖΑ που έχει ανοδική πορεία να έχει πολύ μεγαλύτερο ποσοστό αναποφάσιστων (34%) από τη ΝΔ (23%).\nΠαρατηρείται μια συγκρατημένη αισιοδοξία των φοιτητών ως προς το αν το κόμμα που θα ψηφίσουν, θα τα καταφέρει να ανταπεξέλθει στις ανάγκες της χώρας, κοινωνικές και οικονομικές σε περίπτωση που κυβερνήσει.\nΤο 26,9% είναι βέβαιοι και το 54,7% είναι σχεδόν βέβαιοι ότι θα τα καταφέρει. Μόνο το 16,8% είναι απόλυτα αρνητικοί στην υπόθεση ότι το κόμμα που θα ψηφίσουν θα διαχειριστεί με επιτυχία την κρίση.\nΑν εξαιρέσουμε τη δήλωση της καθολικής μη καταλληλότητας και μελετήσουμε μόνον τις απαντήσεις που αναφέρονται στους πολιτικούς αρχηγούς , παρατηρούμε ότι αυτές ακολουθούν την κατανομή της πρόθεσης ψήφου των φοιτητών στα αντίστοιχα κόμματα.


Παρίσι: εάν ο δήμος κερδίσει τη δίκη στις 12 Ιουνίου, τα δύο τρίτα των σπιτιών που προσφέρονται στην Airbnb, θα αποσυρθούν από την πλατφόρμα! | Travel Agent Magazine\nΤο Παρίσι κινήθηκε δικαστικά εναντίον της Airbnb επειδή δεν κατάφερε να αφαιρέσει τις διαφημίσεις από άτομα τα οποία δεν έχουν δηλώσει σωστά τα ακίνητά τους στον κρατικό μηχανισμό.\nΗ γαλλική Πρωτεύουσα ασκεί, επίσης, αγωγή εναντίον και του μικρότερου γερμανικού ιστοτόπου Wimdu, για τον ίδιο ακριβώς λόγο, ενώ η ακρόαση στο Παρίσι πρόκειται να γίνει στις 12 Ιουνίου.\nΟ αντιδήμαρχος Ian Brossat δήλωσε ότι η θηλιά σφίγγει, ενώ η Airbnb χαρακτήρισε αυτήν την απόφαση απογοητευτική.\nΗ νομοθετικές ρυθμίσεις σχετικά με τα επιπλωμένα τουριστικά καταλύματα στο Παρίσι είναι κάπως περίπλοκες, προκαλούν σύγχυση και είναι περισσότερο κατάλληλη για τους επαγγελματίες παρά για μεμονωμένα άτομα και το Airbnb είπε ότι υπήρχε προθυμία από την πλευρά του για συνεργασία με τις αρχές της πόλης, ώστε να αναπτυχθούν πιο απλοί και σαφείς κανόνες κατάλληλοι για όλους.\nΟι Παρισινές αρχές, όπως και αυτές άλλων πόλεων ανά τον κόσμο,έχουν θέσει περισσότερους περιορισμούς στην Airbnb, καθώς έρχονται αντιμέτωπες με καταγγελίες από ξενοδόχους αφού οι κάτοικοι πιστεύουν ότι τα ενοίκια διακοπών τροφοδοτούν μια συνεχή κερδοσκοπία μέσω των ακινήτων.\nΤο Νοέμβριο του 2017, το Παρίσι καθόρισε ακριβώς τον αριθμό των ημερών που ένα άτομο μπορεί να ενοικιάσει το σπίτι του μέσω του θεσμού Airbnb στις 120 μέρες το χρόνο.\nΑπό το Δεκέμβριο, οι ιδιοκτήτες σπιτιών υποχρεώθηκαν να εμφανίζουν έναν συγκεκριμένο αριθμό στις διαφημίσεις των ακινήτων τους ώστε να μπορεί να υπάρξει έλεγχος.\nΗ γαλλική κυβέρνηση ανακοίνωσε τον περασμένο μήνα ότι συντάσσει νομοσχέδιο για το πρόστιμο που θα κληθεί η Airbnb να πληρώσει για την προώθηση διαφημίσεων για τέτοια ακίνητα. Συγκεκριμένα, φαίνεται να ανέρχεται στα 1.000 ευρώ την ημέρα και ακόμη 5.000 ευρώ την ημέρα για τυχόν νέες καταχωρήσεις ακινήτων στο σύστημα ενοικίασης Airbnb.\nΩστόσο, η Airbnb και η Wimdu “δεν έχουν καταργήσει αυτές τις λίστες, δήλωσε ο Brossat, προσθέτοντας ότι “η συντριπτική πλειοψηφία της τάξης του 85% των διαφημίσεων παραβίαζε τη νομοθεσία”.\n“Στην πραγματικότητα, η Airbnb παραβιάζει το νόμο”, δήλωσε ο Brossat, προσθέτοντας ότι στον ιστότοπο έχουν σταλεί επανειλημμένες προειδοποιήσεις. “ Είναι απίστευτο ότι αυτή η εταιρεία είναι σε θέση να σπάσει όλους του κανόνες”.\nΗ Airbnb κάλεσε το Παρίσι να ακολουθήσει την καθοδήγηση άλλων ευρωπαϊκών πόλεων για να αποφασίσει πώς να ρυθμίσει τα ενοίκια της.\nΤο Βερολίνο είχε προηγουμένως ένα από τα αυστηρότερα καθεστώτα ρύθμισης του χώρου στην Ευρώπη, αλλά ανακοίνωσε τον περασμένο μήνα ότι θα επέτρεπε στους κατοίκους να ενοικιάσουν το κύριο σπίτι τους χωρίς περιορισμούς.\n“Ενθαρρύνουμε το Παρίσι να ακολουθήσει την πορεία άλλων πόλεων άλλων πόλεων όπως το Λονδίνο, το Βερολίνο και η Βαρκελώνη, με τους οποίους έχουμε δουλέψει αποτελεσματικά σε μέτρα κοινής λογικής για την προώθηση υπεύθυνων ενοικιαζόμενων τουριστικών καταλυμάτων”, ανέφερε η Airbnb.\nΤο Παρίσι είναι η τρίτη πόλη που επισκέφθηκε παγκοσμίως, σύμφωνα με την κατάταξη της Mastercard, και μια από τις κορυφαίες αγορές της Airbnb με περίπου 65.000 κατοικίες, που δεν είναι πολύ λιγότερες από τα 80.000 δωμάτια ξενοδοχείων που προσφέρονται στην πρωτεύουσα.\nΜάλιστα, από τις λίστες του Airbnb με τα ακίνητα του Παρισιού μόνο οι 11.000 καταχωρήσεις είναι νόμιμες και δηλωμένες στις αρχές, ή πιο απλά το 1/5 μόνο του συνόλου. Εάν, λοιπόν, ο δήμος κερδίσει τη δίκη στις 12 Ιουνίου, τα δύο τρίτα των σπιτιών που προσφέρονται στην Airbnb, θα αποσυρθούν από την πλατφόρμα!\nΕτικέτες: AirbnbFranceHOTEL MAGhotel newshotelsΠαρίσι\nΕπόμενο άρθρο Η Airbnb εγκαινιάζει ένα Παγκόσμιο Γραφείο Οικολογικού- Υγιεινού Τουρισμού\nΠροηγούμενο άρθρο Γιατί οι πτήσεις διαρκούν περισσότερο απ΄ ότι τη δεκαετία του ’70;


Μεταφορές βιβλίων που έγραψαν ιστορία στην ελληνική τηλεόραση - BEST NEWS CYPRUS\nΜεταφορές βιβλίων που έγραψαν ιστορία στην ελληνική τηλεόραση\nΙστορίες που ξεκίνησαν από τις σελίδες βιβλίων, για να μεταπηδήσουν στην εγχώρια μικρή οθόνη και να ζωντανέψουν με αριστουργηματικό τρόπο. Χαρακτήρες που απέκτησαν σάρκα και οστά από αγαπημένους ηθοποιούς και καθήλωσαν το κοινό, χαρίζοντας μοναδικές στιγμές. Κείμενα της ελληνικής και ξένης λογοτεχνίας έγιναν τηλεοπτικές σειρές, που έμειναν στη συνείδηση του κοινού και ακόμα και σήμερα –όταν προβάλλονται σε επανάληψη- μονοπωλούν το ενδιαφέρον. Με αφορμή την προβολή του «Νησιού», και πάλι μέσα από τη συχνότητα του Mega, θυμηθήκαμε κάποιες από τις πιο σπουδαίες μεταφορές.\nΗ βραβευμένη Βρετανίδα συγγραφέας και δημοσιογράφος Βικτόρια Χίσλοπ αφηγείται, μέσα από το βιβλίο της, την ιστορίας της 18χρονης Αλέξις Φίλντινγκ που θέλει να μάθει τα πάντα για την πραγματική της οικογένειά της από την Ελλάδα και ταξιδεύει στη γενέτειρα της μητέρας της, την Κρήτη. Εκεί βρίσκει την κυρά-Φωτεινή, η οποία της διηγείται την ιστορία της, εξηγώντας ότι όλα άρχισαν το 1939, όταν η νόσος του Χάνσεν, γνωστή και ως λέπρα, χτύπησε πολλούς κατοίκους της Πλάκας και όχι μόνο. Το βιβλίο μεταφέρθηκε στη μικρή οθόνη από τους Μιρέλλα Παπαοικονόμου και Θοδωρή Παπαδουλάκη, συγκινώντας και καθηλώνοντας το κοινό. Το πρώτο επεισόδιο προβλήθηκε στις 11 Οκτωβρίου, ενώ θεωρείται μία από τις πιο ακριβές ελληνικές παραγωγές, με συνολικό κόστος 4 εκατομμύρια ευρώ. Στη σειρά πρωταγωνιστούσαν, μεταξύ άλλων, ο Στέλιος Μάινας, η Κατερίνα Λέχου, η Φιλαρέτη Κομνηνού και η Γιουλίκα Σκαφιδά.\nΤο βιβλίο της Μάρας Μεϊμαρίδη κυκλοφόρησε, πρώτη φορά, από τις εκδόσεις «Καστανιώτη» το 2001 και μέσα σε λίγο καιρό κατάφερε να γίνει best seller. Η ιστορία μιας Σμυρνιάς που γνωρίζει μια Τουρκάλα και μυείται στη μαγεία για να παγιδεύει άνδρες «ζωντάνεψε» στους τηλεοπτικούς δέκτες, το 2005, στο Mega, ακολουθώντας την ίδια επιτυχημένη πορεία. Tα ακριβά γυρίσματα, η συναρπαστική πλοκή, που εκτυλίσσεται μεταξύ του «σήμερα» και της Σμύρνης του 1887, οι ταλαντούχοι ηθοποιοί, όπως η Φιλαρέτη Κομνηνού, η Μαρία Τζομπανάκη και η Μαρίνα Καλογήρου, υπό τη σκηνοθετική μαεστρία του Κώστα Κουτσομύτη, κατάφεραν να «μαγέψουν» με ξόρκια και μαντζούνια μιας άλλης εποχής το τηλεοπτικό κοινό.\nΗ τηλεοπτική διασκευή του ομώνυμου μυθιστορήματος του ακαδημαϊκού Τάσου Αθανασιάδη έκανε πρεμιέρα στη συχνότητα του Mega, το 1992, ενώ αποτέλεσε ριμέικ της σειράς «Οι φρουροί της Αχαΐας» του 1981, η οποία επρόκειτο να προβληθεί απ' την ΕΡΤ. Το έργο ολοκληρώθηκε σε 40 επεισόδια, το σενάριο είχε αναλάβει η Σούλα Πιερράκου και τη σκηνοθεσία υπέγραφε ο Γιάννης Διαμαντόπουλος, ενώ τους βασικούς ρόλους κρατούσαν η Μιμή Ντενίση (Μελιώ Βίλλη), ο Στράτος Τζώρτζογλου (Ζανής Καζιάνης), η Άννα Συνοδινού (Ναταλία Βίλλη) η Κατερίνα Χέλμη (Αναστασώ Καρίμπα) και εξαιρετικοί ακόμα ηθοποιοί. Η ιστορία ξεκινά το 1969 και εκτυλίσσεται στην Αχαϊκή γη, όπου μέσα από τη ζωή και τις ιστορίες πολυάριθμων ηρώων απεικονίζεται το κοινωνικό μωσαϊκό και η πολιτικοοικονομική κατάσταση της εποχής.\nΤο 1998 κυκλοφόρησε, από τις εκδόσεις Πατάκη, το βιβλίο της Μάϊρα Παπαθανασοπούλου με τίτλο «Ο Ιούδας φιλούσε υπέροχα». Σύντομα έγινε best-seller και ένα χρόνο αργότερα, το 1999, μεταφέρθηκε στην τηλεόραση του Alpha με τους Μαρία Τζομπανάκη, Δάνη Κατρανίδη, Δημήτρη Λιγνάδη. Η ιστορία αφορά στην Ελένη που βρίσκεται σε αδιέξοδο ζώντας ένα γάμο που δεν την γεμίζει. Αναζητά τον καλύτερο τρόπο για να ξεκαθαρίσει την κατάσταση. Όμως ο σύντροφός της και πατέρας του παιδιού της, δεν κατανοεί την κατάσταση και εξακολουθεί να μην της δίνει σημασία, βάζοντας την πάντα στο περιθώριο. Ο Αλέξης, σύζυγος της Ελένης, έχει εξωσυζυγική σχέση, πράγμα που κάνει τα πράγματα ακόμα πιο πολύπλοκα.\nΒασισμένη στο ημιτελές, μεν, αριστουργηματικό, δε, μυθιστόρημα του Μ. Καραγάτση, η σειρά «Το Δέκα» προβλήθηκε από τον Alpha, την σεζόν 2007-2008 και ολοκληρώθηκε έπειτα από 1 κύκλο επεισοδίων. Με πρωταγωνιστές τους Δημήτρη Καταλειφό, Μαρία Πρωτόπαππα, Σωτήρη Χατζάκη, το έργο γυρίζει το κοινό πίσω, στη δεκαετία του 1950, στα παλιά οινοποιεία Καλογερά, που έχουν βρει καταφύγιο άνθρωποι της κατώτερης τάξης στην πλειοψηφία και πληρώνουν νοίκι στο Αναστάσιο Καλογερά, ιδιοκτήτη του κτιρίου.\nΜία δουλεία διά χειρός Κώστα Κουτσομύτη, που οπτικοποίησε μέσω της συχνότητας του Ant1 το 1992 τις σελίδες του βιβλίου του Κώστα Μουρσελά. Ήταν η πρώτη ελληνική σειρά ιδιωτικού καναλιού που θεωρήθηκε ως η ακριβότερη των μέχρι τότε δεδομένων. Μέσα στα 37 επεισόδια, το κοινό παρακολούθησε τις ζωές, τους έρωτες, τις απογοητεύσεις και τα όνειρα των δύο κεντρικών ηρώων, ενώ παράλληλα ξεδιπλώθηκε μια ολόκληρη εποχή. Ο Γιώργος Μιχαλακόπουλος, ο Ηλίας Λογοθέτης, η Βέρα Κρούσκα, ο Γιώργος Νινιός, ο Κώστας Αρζόγλου και η Καρυοφυλλιά Καραμπέτη, σε ρόλους-ορόσημο για την καριέρα τους, ερμηνεύουν μοναδικά τους ήρωες του βιβλίου, ενώ το ομώνυμο τραγούδι των τίτλων από τον Γιώργο Νταλάρα γίνεται από τα πιο δημοφιλή και χαρακτηριστικά soundtracks της δεκαετίας του ’90.\nΤο ομώνυμο μυθιστόρημα του Κώστα Ταχτσή αφηγείται τη ζωή της Νίνας, μιας γυναίκας που είναι γεμάτη πάθος και αγάπη για τη ζωή, που κάνει τρεις γάμους κατά τη διάρκεια του Μεσοπολέμου και της Κατοχής και παράλληλα αποτελεί ένα λαογραφικό ψηφιδωτό των δεκαετιών αυτών. Το ρόλο αυτό αναλαμβάνει να ενσαρκώσει η ανεπανάληπτη Νένα Μεντή, στην τηλεοπτική μεταφορά του βιβλίου, που ανέλαβε ο Γιάννης Δαλιανίδης. Το αποτέλεσμα ήταν για πολλούς αμφιλεγόμενο, παρ’ όλα αυτά, αγαπήθηκε πολύ από τον κόσμο. Η σειρά προβλήθηκε για πρώτη φορά το 1995, από τον Αnt1, και ολοκληρώθηκε σε 16 επεισόδια. Το τραγούδι τίτλων ερμηνεύει η Άλκηστις Πρωτοψάλτη, που έγινε μεγάλη ραδιοφωνική επιτυχία.\nΜια σκληρή ιστορία γυναικών στα χρόνια του πολέμου, έτσι όπως την εμπνεύστηκε η Λιλή Ζωγράφου, «ζωντάνεψε» στη μικρή οθόνη το 1997 από τη δημόσια τηλεόραση. Η υπόθεση αφορά σε μια οικογένεια που κρύβει έναν Ιταλό αντιφασίστα κατά τη διάρκεια της Κατοχής, ο οποίος γίνεται αιτία… δραματικού εμφυλίου μεταξύ των αδελφών της φαμίλιας. Σε σκηνοθεσία Κώστα Κουτσομύτη και εξαιρετικές ερμηνείες από τις Καρυοφυλλιά Καραμπέτη, Τάνια Τρύπη, Πέγκυ Τρικαλιώτη, Μαρίνα Ψάλτη και Αφροδίτη Γρηγοριάδη, η σειρά κατάφερε να αποσπάσει έντεκα διακρίσεις στα τηλεοπτικά βραβεία εκείνης της χρονιάς, αποδεικνύοντας ότι οι τηλεθεατές επιβραβεύουν τις καλές δουλειές.\nΤο 1995 το βιβλίο της Ντόρας Γιαννακοπούλου πήρε το δρόμο προς τη μικρή οθόνη και η σειρά του Ant1, πλέον, συγκαταλέγεται στις πιο δημοφιλείς στην ιστορία της ιδιωτικής τηλεόρασης. Το σκηνοθετικό τιμόνι κρατούσε, για ακόμα μία φορά, ο Κώστας Κουτσομύτης και η σειρά σύστησε στο κοινό πολλούς αγαπημένους πρωταγωνιστές, όπως την Αλεξανδριανή Σικελιανού, την Πέγκυ Τρικαλιώτη και τον Νίκο Ψαρρά. Η υπόθεση αφορά σε μια γυναίκα στο Γαλαξίδι του Β’ Παγκοσμίου Πολέμου και της Κατοχής, που αντιλαμβάνεται ότι την απατά ο σύντροφός της και έκτοτε μπλέκει σε ένα γαϊτανάκι ερωτικού δράματος. Στο τραγούδι των τίτλων, που συνέθεσε ο Βασίλης Δημητρίου, χαρίζει τη φωνή της η Μαρινέλλα.\nΤο μυθιστόρημα του βραβευμένου και πολυμεταφρασμένου ακαδημαϊκού, Τάσου Αθανασιάδη, εμπνέει το 1998 μία από τις πιο ακριβές τηλεοπτικές παραγωγές στην Ελλάδα. Με 35 πρωταγωνιστές, χιλιάδες κομπάρσους, γυρίσματα στη Σύρο, στο μέγαρο της Δούκισσας της Πλακεντίας στην Πεντέλη και στη θαλαμηγό του ’60, το κάθε επεισόδιο κόστιζε δεκαεννιά εκατομμύρια δραχμές! Η υπόθεση αναφέρεται σε ήρωες της καθημερινότητας, σε ένα ελληνικό νησί, αρκετές δεκαετίες νωρίτερα και δείχνει την προαιώνια μάχη του καλού με το κακό. Από το απαιτητικό καστ ξεχώρισαν η Μαρία Ναυπλιώτου, με εντυπωσιακό ντεμπούτο στη μικρή οθόνη, ο Άρης Λεμπεσόπουλος σε ρόλο μοναχού, ο Αλέκος Αλεξανδράκης και ο Νίκος Ρίζος, σε δύο από τους τελευταίους ρόλους της ζωής τους, με τον τελευταίο να αφήνει την τελευταία του πνοή την ίδια μέρα που ολοκληρώθηκε η σειρά, κάνοντας ένα αξέχαστο φινάλε. Ειδική μνεία αξίζει η υπέροχη μουσική της σειράς διά χειρός Ευανθίας Ρεμπούτσικα.


New World Order-Wake Up: Μόσχα: Σε 24 ώρες επλήγησαν 86 στόχοι τζιχαντιστών\nΣοβαρό πλήγμα σε εγκαταστάσεις των τζιχαντιστών κατάφεραν τα μαχητικά του Πούτιν σύμφωνα με ανακοίνωση του ρωσικού υπουργείου Αμύνης - Τα ρωσικά αεροσκάφη βομβάρδισαν στρατηγεία, αποθήκες πυρομαχικών, στρατιωτικά οχήματα\nΟι τζιχαντιστές του Ισλαμικού Κράτους έχασαν το μεγαλύτερο μέρος των πυρομαχικών, των οχημάτων και του εξοπλισμού τους έπειτα από επιδρομή των ρωσικών μαχητικών.\nΑυτό, τουλάχιστον ανακοίνωσε το υπουργείο Αμύνης της Ρωσίας επισημαίνοντας πως μέσα σε μόλις 24 ώρες επλήγησαν 86 στόχοι τζιχαντιστών σε 88 επιδρομές.\nΣύμφωνα με το υπουργείο, μαχητικά τύπου Sukhoi Su-24M, Su-34, Su-25SM συμμετείχαν στην επιχείρηση κατά στόχων του Ισλαμικού Κράτους στις περιοχές Ράκα, Χάμα, Ιντλίμπ, Λαττάκεια και Χαλέπι.\nΌπως επισημαίνει η ανακοίνωση τα ρωσικά αεροσκάφη έπληξαν στρατηγεία, αποθήκες πυρομαχικών, στρατιωτικά οχήματα, εγκαταστάσεις παραγωγής εκρηκτικών, στρατιωτικές βάσεις και στρατόπεδα εκπαίδευσης.\nΤην ίδια ώρα, μαχητικά τύπου Su-24M βομβάρδισαν στρατηγείο του ΙΚ κοντά στην πόλη Αναντάν στο Χαλέπι, από όπου οι τζιχαντιστές σχεδίαζαν τη δράση τους.\nΠαράλληλα, οι ρωσικές δυνάμεις έδωσαν στη δημοσιότητα βίντεο από τις επιθέσεις σε θέσεις του ΙΚ στην Λαττάκεια και την Χάμα.\nΣύμφωνα με καταγεγραμμένη επικοινωνία οι άνδρες του ΙΚ έχασαν μεγάλο ποσοστό πυρομαχικών, όπλων και χειροβομβίδων, ενώ όπως αναφέρει το Russia Today αρκετοί στρατηγοί υποστηρίζουν ότι θα αποσυρθούν αν δεν εξοπλιστούν με νέα πυρομαχικά.


Επανασχεδιασμός & ανάπτυξη The School for Gods - Νέα - Apogee Information Systems\nΕπανασχεδιασμός & ανάπτυξη The School for Gods\nΗ Apogee Information Systems επανασχεδίασε και ανέπτυξε την ιστοσελίδα που έχει δημιουργηθεί για το βιβλίο The School for Gods.\nΗ Σχολή των Θεών είναι ένα μυθιστόρημα για τις Ιδέες και τη φιλοσοφία που εμπνέουν την Σχολή, αλλά ταυτόχρονα και μια προκήρυξη που αναγγέλλει την «Ατομική Επανάσταση», τη γέννηση μιας νέας ανθρωπότητας που θεραπεύεται τελικά από τον πόνο, τον φόβο και τις συγκρουόμενες σκέψεις. Ο συγγραφέας εμπνευσμένος από τον «Dreamer» προσπαθεί να βρει μια μέθοδο για να εγκαταλείψει τις παλιές ιδέες, νοοτροπιίες και προκαταλύψεις ώστε να ζήσει μια Ελεύθερη Ζωή οδηγώντας σ’αυτή μαζί και τους αναγνώστες. Ο τρόπος όμως για να αλλάξει η μοίρα των ανθρώπων είναι να αλλάξουν τα ψυχολογικά πλαίσια, οι πεποιθήσεις και τα πιστεύω. «Για αυτό το λόγο μια μέθοδος χρειάζεται...ένα σχέδιο διαφυγής. Κανένας δεν μπορεί να το πετύχει μόνος του. Μια σχολή χρειάζεται..Η Σχολή των Θεών». Στη Σχολή διδάσκεται ότι το ‘όνειρο’ είναι ό,τι πιο πραγματικό υπάρχει.\n«Όλη η ζωή σου διαδραματίζεται αυτή τη στιγμή.»\nΣτην ιστοσελίδα που επανασχεδίασε η Apogee, μπορεί ο αναγνώστης να βρει πληροφορίες για τον συγγραφέα Elio D’Anna, την Σχολή των Θεών, ένα μικρότερο βιβλίο με μέρη από τα κεφάλαιά του, φράσεις και ρήσεις που συναντά ο ανανγνώστης μέσα στο βιβλίο, νέα, γεγονότα, και άρθρα σχετικά με την Σχολή. Επίσης υπάρχει ηλεκτρονικό κατάστημα όπου οι αναγνώστες μπορούν να αγοράσουν το βιβλίο που επιθυμούν ανάλογα με την γλώσσα που επιθυμούν (Ελληνικά, Αγγλικά, Ιταλικά, Τούρκικα) είτε στην κλασική μορφή βιβλίου είτε σε ηλεκτρονική έκδοση. Για τις υπόλοιπες γλώσσες ο αναγνώστης μπορεί να βρει πληροφορίες σχετικά με τα σημεία πώλησης που τον ενδιαφέρουν ανά γεωγραφική περιοχή.\nΗ επανασχεδίαση και εφαρμογή της ιστοσελίδας από την Apogee έγινε με την χρήση του νέου Συστήματος Διαχείρισης Περιεχομένου Apogee Essence. Το Apogee Essence επιτρέπει την εύκολη συντήρηση, ανανέωση καθώς και διαχείριση κάθε ιστοσελίδας, e-shop ή portal.